text:
Áhh sum eg havi glett meg at víst tykkum hesa uppskriftina. Hon hevur verið á mínum “to-do lista” alt ov leingi og fyri einari tíð síðani, fann eg endiliga eitt høvi, til júst hesa køkuna. Tað kravdi faktiskt ein innsats... Continue reading →
Uhhaaa, hesi smakka! Eitt sindur øðrvísi føstulávintsbollar. Hesi vandbakkelsuni hava hindberjaskúm, hvítt sjokulátakrem og hakkaðar sjokulátabitar ímillum og síðani róma on top!! jaja, her verður ikki spart uppá kaloriurnar. Hetta er so alvorliga lekkurt. Tilfar & Arbeiðsháttur Vanbakkelse 2,5 dl... Continue reading →
Áhh helle tussirnar eg havi glett meg at deilt hesa uppskriftina við tykkum. Á tilboðsblaðið er borðið út í húsini og hendan lekkra uppskriftin er á síðu 2. Royn fleskasteikina á ein øðrvísi hátt við hesum lekkra fleskasteiksburgaranum. Vit eru... Continue reading →
Tað veit denn er tað longu nýggjársaftan í dag. Øll rokast við at gera klárt til í kvøld og tú kanst enn náa at gera hesar lekkru kransakøkutopparnar. Leyp oman og keyp marcipan, tí restini eigur tú sikkurt inni. Tá... Continue reading →
Nú er nýttársaftan í nánd og tú havi eg gjørt hesir søtu prýðiligu muffurnar við einum yvirraskilsi í. Eins og vit eru óvitandi um hvat tað nýggja árið fer at bera okkum, líka óvitandi kunnu gestirnir verða tá teir býta... Continue reading →
Eg veit at eg altíð haldi tað verða rúm til svans og hugna, men tað er torført at broyta hendan hugsunarháttin. (Trúgv mær, eg havi roynt). Men so aftur hin vegin, hví ikki gera lívið eitt sindur hugnaligari? Alt kann... Continue reading →
Eg eri sum eitt barn á jólum. Jólini eru uttan iva mín yndis høgtíð. Eg njóti at baka og hugna um heima bæði á jólum og allar aðrar dagar á árinum. Tað stuttliga við høgtíðum er at gera okkurt kreativt... Continue reading →
Jólini nærkast í hvørjum og er tað nakað eg ikki fái nokk av á jólum, so er tað sjokuláta. Hendan brownie køkan er ein tann besta eg havi smakkað og tí valdi eg at umskapa hana til hesi vøkru jólatrøini.... Continue reading →
At arbeiða fyri Á handilin má verða eitt tað hugnaligasta arbeiði sum er! Eg stórtrívist við at finna leskiligar rættir til føroysku familjurnar. So ger tað heldur ikki støðuna verri, at starvsfólkini hjá Poul Hansen og Á eru sera fitt... Continue reading →
Soo var sunnudagurin aftur her! Yndis dagurin í vikuni. Eg loyvi mær at siga at summarið nærkast. Tað er í hvussu er blivið alsamt ljósari út á kvøldið og mín sann um ikki sólin er byrjað at vakja meg um... Continue reading →


c: text/html

text: Bretska svimjisambandið fær 25,1 milliónir pund í stuðli frá UK Sport, tíðarskeiðið 2009-2013, sum liður í fyrireikingunum fram ímóti heiðursmerkjum á OL í London í 2012. Svimjingin er harvið nr 3 á listanum yvir teimum ítróttargreinum sum fáa mesta stuðul frá hesum Team Danmark líknandi stovni, aftanfyri rógving við £26.93 mió og súkkling við £26.39 mió, og á linju við frælsan ítrótt. Hetta komandi árið er tað tó svimjingin sum hevur sett sær klárt hægstu mál, við at ætla sær 35 heiðursmerki á komandi Commonwealth Games, meðan rógvingin ætlar sær 3-5 heiðursmerki á komandi heimsmeistarastevnu, og súkklingin 5-10 heiðursmerki eisini á komandi heimsmeistarastevnu. Og tá hava bretar ikki talt við, at svimjingin jú eisini hevur eina heimsmeistarastevnu í ár, umframt evropameistarastevnu og annað gott. Les telegraph.co.uk

robotstxt: allowed

filter: keep


text:
Sverri Egholm
01.02.2015 - 01:51
Ítróttur > Ítróttur > Hondbóltur
Nógv rok hevur verið um HM í Qatar. Millum annað tí at Qatar hevur verið uppá innkeyp eftir góðum leikarum, tó innanfyri galdandi reglar, men eisini orsaka av dómarunum.
Qatar og Pólland leiktu í gjárskvøldið hálvfinaluna og Qatar vann hana 31-29 og eru harvið í finaluni og skulu spæla móti Fraklandi í morgin.
Sambært pólsku leikarunum var tað dømingin hjá dómarunum, sum gjørdi, at teir ikki vunnu dystin.
Mynd: EPA
Eftir dystin vóru pólendingarnir ikki nøgdir við dømingina, og vístu tað við at standa beint frammanfyri báðar dómararnar og klappa. Ein pólskur spælari gjørdi eitt tekin við fingrunum sum merkir pengar. harvið kann man rokna við at hesin leikarin meinar við at dómararnir hava fingið pengar fyri at døma til Qatar.
Tað eru tó ikki spælarirnir sum fáa leikbann, men ítróttarstjórin Rafal Markowski, sum fær bann í 6 mánaðar, hetta sigur IHF í dag sambært tv2.dk.
Eftir øllum at døma fór Marskowski beint eftir dystin yvir til dómaraborðið og vísti ósømiligan atburð. Eisini fær pólska hondbóltssambandi eina bót. Hvussu stór bótin er, er enn ikki komið fram.
Pólsku spælararnir, sum klappaðu og háðaðu dómararnir fáa onga revsing.


text:
Mikrolegat til lesandi: Umsóknafreistin útsett
Fonden for Entreprenørskab Føroyar hevur útsett úmsóknarfreistina til 19. mai
Í samstarvi við Norðurlandaráðið veitir Fonden for Entreprenørskab, Føroyar, eitt Mikrolegat til lesandi á miðnám ella hægri útbúgving, sum ynskja at stovna egið virki.
Freistin at søkja var upprunaliga 10. mai, men grunnurin boðar í tíðindaskrivi frá, at umsóknarfreistin er útsett til 19. mai.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
Orð: Kemm Poulsen
Lag: Far út góði Knút
Viðmerking: Yrktur 16. oktober 2015.
1. At flóta á føroyskum kjøli,
eitt silvitniskvøld fram við strond
Tú finnur ei løtu so fagra,
hvar enn tú so søkir um lond
Á veg fram við landi,
tú varnast øll ljóðini nær og tey fjar
Tá riturnar karra á kletti
og másin við veingjunum slær
Tá seiðurin spraklar um bátin,
fuglurin skjótur nú er
At stoyta seg niður í sjógvin,
kvikleikin munin tá ger
Ein æðublikur so spelkin,
á veg inn í taran hann er
Tá blástur hoyrist frá nísu,
sum heilsar tær á síni ferð
Frá borðunum aldurnar skvatla,
so vakur tann tónleikur er
Tann friðin finnur tú neyvan,
um víða tú leitar í verð.
Njót slíkar løtur við øðrum,
teimum ið standa tær nær
Lær tey at elska tann friðin
– á bátinum, saman við tær.


text:
Nótaskip fer frá risastórum avlopi í 2016 til undirskot í 2018
Við at analysera roknskap og kvotur fyri 2016 og 2018, sæst, at nótaskip fer frá avlopi í 2016 til undirskot í 2018.
Ber tað til at nótaskipini hava hall í 2018? Hetta ljóðar sum skemt. Men tað er tað ikki. Útrokningin er gjørd og aftaná samanborin við roknskapartølini hjá tí skipi, sum er brúkt sum dømi. Og sum sæst niðast í hesari grein, eru fleiri av skipunum, sum hava stórst avreiðingarvirði rættuliga jøvn í stødd av kvotum. Tí kann hetta dømið ivaleyst siga nógv um hini skipini eisini.
Vit hava hoyrt partar úr uppskotinum um tilfeingisgjald fyri 2018, sum væntandi verður lagt fram í morgin, fríggjadagin. Út frá tí, sum er frætt, havi eg so gjørt ávísar útrokningar. Eisini vita vit á leið hvussu nógvan uppisjóvarfisk vit kunnu fiska komandi ár.
Vit hava tikið støðið í einum uppisjóvar skipi við vanligari kvotu. Tað er eitt sindur ójavnt hvørji rættindi ymisku skipini hava. Somuleiðis er greitt, at skipini hava havt sera stórar kvotur. Men hesar kvotur minka rættuliga nógv.
Og tí havi eg gjørt eitt roknistykki fyri eitt av hesum skipum.
Úrslitið er ræðandi.
Við at taka tey rættindi, sum eitt vanligt uppisjóvar skip hevur og draga frá tað sum kvoturnar minka og tað sum skal seljast á uppboðssølu, broytist úrslitið nógv skeiva vegin.
Lækkingin í prosentum er 60,5%. Veiðuvirðið lækkar tí meira enn 100 milliónir. Sum tummilfingur-reglu ber til at siga, at tá minkar botnlinjan hjá reiðaranum við uml. 60-65 prosentum. Útrokningin sum er gjørd er sera neyv. Har er alt tikið við. Útreiðslur eru taldar við niður í smálutir. Men smálutir upplýsi eg ikki.
Í 2018 verður úrslitið 73,5 milliónir verri áðrenn skatt enn í 2016. Tað verður tí undirskot.
Soleiðis sum eg dugi at síggja tað, so fáa øll skipini undirskot í 2018. Tey sum eiga fleiri skip kunnu tó leggja okkurt av sínum skipum og fiska samlaðu kvotuna við einum skipi. Men við tilfeingislógini í huga, er ivaleyst skilagott at hava nakað av rakstri við øllum skipum og harvið verður ongin ónormalur vinningur! Ikki um at tala, vísur tað seg, at prísurin fyri gomul skip er ov lágur.
Hetta vísir okkum eisini, at ongin nýggjur aktørur kann sleppa fram at og teir minstu aktørarnir fara allir konkurs. Og vit vita hvør so keypur á uppboðssøluni. Og teir eru allir sum ein, óynsktir av øllum. Ikki bara av øðrum í vinnuni. Men eisini av politikarum og Føroya fólki.
Tað er ikki neyðugt at verða búskaparfrøðingur at rokna út, at lægsta boð á uppboðssøluni, har manningin ikki luttekur í gjaldingini av rættindunum, fyri t.d. makrel verður upp til 2 krónur hægri við lágløntari manning. Tí er alternativið at keypa á uppboðssølu ikki møguligt, uttan so at verðandi reiðarar skifta Føroysku manningina út við útlendska bíliga manning, sum sambært tekstinum á síðu 117 í uppskoti um sjófongi, er loyvt. Á síðu 117 stendur: Tað ber til at skipa viðurskiftini soleiðis, at manningin ikki kemur undir kravið um arbeiðsloyvi!!!!!!!!!!!!!!!!!!!!!!
So bye bye føroyski sjómaður!
Eivind Jacobsen
Strendur
Frágreiðing: Kvotan av makreli minkar 20% sildakvotan minkar 40% og svartkjaftakvotan er óbroytt. Sildaprísurin lækkar 50% og svartkjaftaprísurin 35%. 7% verða royndakvotur og 25% verða seld á uppboðssølu. Avtalur við onnur lond eru roknaða at minka í sama lutfalli sum kvotur minka soleiðis at lutfallið verður óbroytt. Somuleiðis er mótrokna og tikið hædd fyri at í ár er ávísur partur seldur á uppboðssølu og er hesin mótroknaður. Oljunýtslan er regulera fyri færri væntaðar fiskidagar. Rokna er eisini við at manningin betalur fyri ásetta tilfeingisgjaldi av eginkvotum, eins og gjørt verður í dag.
Rokna verður ikki við at keypa kvotu á uppboðssølu. Hetta tí at soleiðis sum lógin er orða, hava skip, sum brúka bíliga manning, nógv best kappingarføri og keypa 100% av uppboðssølupartinum.
Støða er ikki tikin til at reka skip við útlendskari manning, men tað kann gerast neyðugt.
Fyri at lesarin sjálvur kann gera sær eina meining, viðhefti eg eina útrokning yvir avreiðingarvirði hjá ymisku skipunum. Hendan útrokning er gjørd við at finna miðalprísin fyri 2016 á ymsiku fiskasløgunum og falda hann við veiðuna. Við nakað av stríði kann ein telja seg til hesi tøl á síðuni hjá Vørn. Havi eftirkanna í onkrum innanhýsis roknskapi. Og tølini eru rættuliga bein. So bein at ongin orsøk er at rokna umaftur og tølini eru rættvísandi. Tann feilur sum er, er tí at øll fáa sjálvandi ikki miðalprís alla tíðina, umframt at Næraberg og Norðborg framleiða umborð.
Sum onkur kanska hevur hugsa, so tosa vit um at minkingin í sølu verður á leið 60% Helvtin er minni kvotur og prísur og hin helvtin uppboðssøla. Tað sum fer á uppboðssølu verður keypt av teimum, sum eru skjótastir at fáa sær bíliga manning.
Skip, avreitt í 2016 í krónum tilsamans
170.488.966 Norðborg
187.236.680 Christian í Grótinum
223.288.350 Fagraberg
61.530.000 Høgaberg
141.004.850 Finnur Fríði
169.341.130 Jupiter
179.429.844 Tróndur í Gøtu
51.366.942 Tummas T
126.292.944 Norðingur
64.196.576 Næraberg
6.657.000 Slættaberg
18.647.598 Kappin
6.503.595 Kúrberg
19.008.714 RAN
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Samband
Postboks 226
FO-600 Saltangará


text:
Mikukvøldið 6. mai hevði Nes Sóknar Musikkfelag (NSM) eina væleydnaða konsert í nýggja mentanarhúsinum við Løkin. Tey framførdu skránna, sum tey skulu spæla á hororkesturstevnuni í Vestmanna um vikuskiftið umframt annað tilfar. 22 leikarar eru í orkestrinum, og tað er Ken Jones, sum stjórnar.
Salurin í Mentanarhúsinum við Løkin hevur 15 stólarøðir við 21 setrum í hvørjari, tilsamans 315 sitipláss. 3 tær fremstu røðirnar kunnu takast burtur, um tørvur er á størri pallplássi. Eftir fáum minuttum kunnu stólarinir takast inn móti vegginum og alt gólvplássið er so tøkt. Dagin eftir skuldi hølið brúkast til roynd hjá framhaldsdeildini.


text:
Akademikarar og ungfólk minst forlipt í føroyskum orðasmíði
Akademikarar og tey ungu halda tað vera í lagi at taka ensk orð beint inn í málið, tey eru ikki so forlipt uppi í nýsmíðaðum føroyskum orðum
Í samfelagsmálvísindaligari gransking er samfelagslig flokking eitt lyklahugtak. Slíkar flokkingar eru áhugaverdar, tí tær kunnu avdúka nakað um málsamfelagið og tess nýtslu og normar. Hvør sigur hvat, og hvør heldur hvat. Her verður víst á tveir bólkar, sum eru áhugaverdir í einum samfelagsmálvísindaligum sjónarhorni: Akademikarar og ungfólk.
Akademikarar og tey ungu halda tað vera í lagi at taka ensk orð beint inn í málið, tey eru ikki so forlipt uppi í nýsmíðaðum føroyskum orðum. Tess longri skúlagongd, tess størri mótstøða móti nýggjorðasmíði, sum eg her kalli fyri purismu. Og tá ið vit vita, at fleiri og fleiri fáa sær hægri útbúgving, kunnu vit vænta, at undirtøkan fyri purismu fer at minka í framtíðini. Hinvegin siga tey ófaklærdu, at vit eiga at gera føroysk orð. Tað kann merkja, at undirtøkan fyri føroyskari orðagerð fer at vikna sum frá líður, um hon í størri og størri mun verður sett í samband við lága samfelagsstøðu, tí tað er ein sannroynd, at tað søguliga sæð ikki eru teir sosialt lágu bólkarnir, ið hava myndað málpolitikkin í teimum ymsu londunum. Tey ungu eru samd við akademikarunum og halda tað vera óneyðugt at gera nýggj føroysk orð, og um tey halda tað sama, eftir at tey eru vorðin vaksin, liggur ein stór málpolitisk avbjóðing fyri framman. Hetta kann lesast úr eini kanning, sum reisir spurningin: Stendur purisman við nýggjorðasmíði fyri falli? Tað eru ábendingar um tað.
Í dag tykist undirtøkan fyri purismuni at hava minni týdning sum savnandi tjóðskaparlig ímynd enn fyri fáum árum síðani. Í orðabókum frá 1990’unum eru nógv fremmand orð eru tikin við samanborið við eldri orðabøkur. Tann frælsari hugburðurin til ta siðbundnu málrøktina kann hava ymsar orsakir: Opnari samfelag og størri málsligt samband serliga við tann enskmælta heimin, alheimsgerð, kunnleiki í enskum, vaksandi virðing fyri talumálinum millum málfrøðingar og orðabókahøvundar, vaksandi góðtøka millum fakfólk av tøkuorðum í yrkismálinum. Kanska kann tann neiligi hugburðurin hjá dønum til orðagerð hava ávirkað hugburðin hjá føroyingum gjøgnum útbúgvingar á donskum lærustovnum.
Øll hesi viðurskifti kunnu stúvast saman og skilmarkast sum eyðkenni fyri tað seinmodernaða samfelagið. Og eyðkennini fyri tað seinmodernaða samfelagið eru m.a. minni myndugleikatrúgv og harav størri individualisma, har fólk sjálv velja sín samleika og síni virðir. Tey kenna seg frí, kunna velja og velja frá. Tey tulka málið á sín egna hátt, og valdið til at skilmarka málið er í stóran mun flutt frá málmyndugleikanum til brúkaran. Ein avleiðing er, at málrøkt sum partur av tjóðarbyggingini hevur minni týdning nú enn fyrr.
Tað er ikki nøkur loyna, at føroyingar eru ósamdir um, hvørt vit eiga at gera nýggj føroysk orð ella taka tey fremmandu orðini beint inn í føroyskt, og kanningin vísti eisini, at tað ber illa til at tosa um ein felags hugburð fyri alla tjóðina. Men við at spyrja um t.d. aldur og útbúgving, bar til at síggja nøkur mynstur í svarunum, m.a. at akademikarar og tey ungu síggja ikki enskt sum nakran vanda fyri føroyskt. Hetta vísti áðurnevnda kanning, sum undirritaði gjørdi millum 2002 og 2004. Um tey ungu halda fast við sín jaliga hugburð til at brúka ensk orð í føroyskum, eftir at tey eru vorðin vaksin, er tað dømi um ein broyttan málhugburð, og tá kann tað henda, at purisman fer at vikna sum frá líður.
Øll greinin kann lesast við at klikkja á hetta leinkið:
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Hallur av Rana
21.04.2015 - 08:13
Tíðindi > Samfelag & Politikkur > Landspolitikkur
Fyri góðum fýra vikum síðani sendu formaðurin í Felagnum fyri føroyskar peningastovnar, Janus Petersen, landsstýrismaðurin í fíggjarmálum, Jørgen Niclasen, og landsstýrismaðurin í vinnumálum, Johan Dahl, út eitt skriv, um at semja varð gjørd við peningastovnarnar um at sleppa kravið um NemID, og sostatt kundu vanligi føroyingurin framhaldandi, um hann ikki tók undir við NemID, rita inn á netbankan við gomlu skipanini.
Tá varð tað kallað ein stórsigur fyri fólkaræðið, at føroysku peningastovnarnir, eftir trýsti frá brúkarum og politisku skipanini, máttu sleppa ætlaðu umskipingini av netbankanum.
Løgtingsmaðurin og formaðurin fyri Tjóðveldi, Høgni Hoydal, hevur tó í dag reist málið av nýggjum við einum §52a fyrispurningi til landsstýrismannin í fíggjarmálum, Jørgen Niclasen.
Orsøkin til tess, er at hann metir at samsvar ikki er millum fráboðanina frá peningastovnunum og tað, ið hevur verið víst í verki síðstu vikurnar.
Heilt ítøkiliga so spyr Høgni Hoydal nærri um avtaluna við føroysku peningastovnarnir, har hann millum annað ynskir greiði á hví føroysku peningastovnarnir hava vrakað MínBoks, og hví fólk enn verða beinleiðis biðin um at tekna seg til NemID.
Formaðurin í Tjóðveldi hevur sett sjey spurningar, ið eru fylgjandi:
- Hvat er ítøkiliga hent síðani fráboðaðu avtaluna við Felagið føroyskir peningastovnar um KT-skipanir í Føroyum frameftir og talgilda undirskrift, og hvussu verður avtalan útint í verki?
- Hvat er avtalan viðvíkjandi NemID, ið fólk enn verða beinleiðis biðin at tekna seg til á netbankanum – og hvussu nógv hava skrásett seg í NemID ávikavist fyri og eftir fráboðanina?
- Hví velja peningastovnarnir nú at vraka ta føroysku skipanina Mínboks til talgilt samskifti við føroyskar brúkarar?
- Hvussu samsvarar hendan avgerðin við fráboðanina um, at “Felagið Føroyskir Peningastovnar taka lut í arbeiðinum hjá landsstýrinum at talgilda Føroyar. Talgildingin hevur til endamáls at nútímansgera vælferðina og tænasturnar hjá føroyingum og skal viðvirka til at skapa kappingarføri, vøkstur og framleidni.”
- Hvussu skapar avgerðin hjá peningastovnunum um framvegis at biðja fólk brúka NemID og at taka burtur møguleikan at brúka føroysku skipanina Mínboks “kappingarføri, vøkstur og framleidni” fyri føroyska samfelagið?
- Hvørjar avleiðingar fær hetta fyri P/F Elektron og fyri møguleikarnar at menna føroyskar KT-loysnir til talgilt samskifti hjá føroyskum brúkarum frameftir?
- Hvat ger landsstýrið ítøkiliga til tess at tryggja, at føroyskar KT-skipanir kunnu mennast í Føroyum, og at gjørligt verður at taka tær skipanir heimaftur, sum eru fluttar av landinum?
- Hvørji eru sett at gera ta óheftu kanningina, ið nevnd verður í fráboðanini, har lýsast skulu viðurskifti í sambandi við møguliga heimtøku av KT-skipanunum - og hvør setur og velur fólk til kanningina?


text:
Eftir meira enn tvey ár á baki, kemur VEITA í nýggjum hami.
Grafiski samleikin samleikin er broyttur, og heimasíðan er komin í nýggjari og betri útgávu. Síðan hevur fingið eitt nýmótans snið, og er gjørd enn meira brúkara vinarlig. Óansæð um tú nýtir teldu, teldil ella telefon, tillagar skermurin seg soleiðis at tú fært tað bestu brúkaraupplivingina.
Hjá VEITA seta vit brúkaran í fremstu røð, og tí hevur síðan eisini fingið nakrar nýggjar funksjónir, sum gera tað enn lættari at nýta tænastuna. Sum m.a.:
- Betri samskifti millum fyritøku og kunda
- Betri yvirlit yvir uppgávur
- Skipanin tryggjar nógv betur tænastu
- Nýggjar tænastur
- Fleiri nýggjar funksjónir og fleiri í væntu
Ivast tú í nøkrum, so ert tú sjálvsagt altíð vælkomin at spyrja okkum. Vit vegleiða fegin.
Skriva til okkara her! – Telefon: +298 55 44 00 – Teldupostur: info@veita.fo
VEITA


text:
Norðingur kemur á Kollafjørð í kvøld
vinna05-11-2017 - 17:13 - Jóanis Nielsen
Í skrivandi stund stevnir Norðingur inn eftir Kollafirði, teir hava 1.300 tons av sild, sum teir skulu landa til Faroe Pelagic.
Í løtuni landar Borgarin, Norðingur sleppir framat at landa tá ið Borgarin er liðurgu, tað verður kl. 5 tíðliga í morgin.
Vit á JN.fo tosaðu umborð á Borgaran fyri løtu síðan, teir søgdu, at nógv sild var at síggja norðanfyri og at sildin er í góðum standi.
Norðingur eigur nú ein túr eftir so er kvotan í ár fiskað.


text:
Miðflokkurin á tingi
Vit tryggja lív á Landssjúkrahúsinum
Miðflokkurin saman við Sambandsflokkinum tryggjaðu Landssjúkrahúsinum eina eyka eykajáttan á 14 mió kr.
Tørvur er á politikki, sum megnar at fylgja við tíðini
Munnligur fyrispurningur til landsstýrismannin í bústaðarmálum
Munnligur fyrispurningur til Henrik Old, landsstýrismann í samferðslumálum
Hví hevur løgmaður ikki kallað andstøðuleiðararnar til fundar um verkætlanina í summar, eins og samgongutinglimir hava lovað?
§52a-fyrispurningur til Henrik Old, landsstýrismann
Bill Justinussen spyr Henrik Old, landsstýrismann, millum annað um tunnil til Fámjins veður gjørdur, áðrenn farið verður undir Dals-tunnilin?


text:
Ting
Eitt ting (norrønt: þing) er ein samkoma, sum umboðar fólkið í einum ávísum øki. Tosað verður tí um eina fólkaumboðan. Funksjónin hjá einum tingi er fyrst og fremst at smíða lógir. Lóggevandi valdið er í Føroyum er hjá løgtinginum saman við løgmanni. Tingræði er ein politisk stýrisskipan, har tingið hevur vald yvir, hvør myndar stjórnina.
Dømir[rætta | rætta wikitekst]
- Danmark: Fólkatingið
- Føroyar: Løgtingið
- Grønland: Landstingið (Inatsisartut)
- Írland: Oireachtas
- Ísland: Altingið (Alþingið)
- Noreg: Stórtingið
- Svøríki: Ríkisdagurin
- Tyskland: Bundestag
- ES: ES-Parlamentið (EP)


text:
- Tíðindi, mentan og ítróttur
Umvæla prestagarðin á Viðareiði
Seinastu níggju árini eru fimm av teimum 20 prestagørðunum í Føroyum høvuðsumvældir.
Teir eru prestagarðurin á Todnesi á Sandi, prestagarðurin á Brekku í Klaksvík, Biskupsgarður í Havn, prestagarðurin á Eiði og so tann í Kvívík.
Sætti prestagarðurin, ið verður høvuðsumvældur, er tann í Ónagerði á Viðareiði.
Arbeiðið byrjaði fyrr í ár. Tað verður væntandi liðugt seint í 2019.
Føroya Stiftsstjórn og landskassin gjalda umvælingarnar í felag.
Meðan arbeitt verður í Ónagerði, býr sóknarpresturin, Jóannes Purkhús, í neðra í missiónshúsinum í bygdini.
Sí eisini


text:
Orð:
Arnold Børud
Lag: Thomas Børud
Týtt: Herborg og Jóhannes Simonsen
Upprunaheiti: Han glemmer aldri meg
Niðurlag: Hvørja ferð, eg síggi stjørnurnar,
hugsi eg um hann, sum skapti tær.
Hann hevur so nógv at hugsa um,
men hann gloymir aldri meg.
1. Hann, sum skapti sól og mána,
allar stjørnurnar,
tonk, at hann kann hugsa um
eitt lítið menniskja sum meg.
2. Fylt av gleði eg jú eri,
tí hann elskar meg.
Gud í Himli hevur sagt,
at hann skal aldri gloyma meg.
VIDEO
VIDEO
VIDEO
Orð og lag:
Albert Edward Brumley
Týtt: Flóvin Tyril
Upprunaheiti: I’ll fly away
1. Onkun gyltan morgun framman stavn
flyti eg heim –
til ta sælu, føgru himmalhavn
flyti eg heim.
Niðurlag: Eg flyti heim, hvør signað,
eg flyti heim,
ein dag skjótt,
halleluja, áh, hvør søtt,
flyti eg heim.
2. Tá ið lívsins skýming komin er,
flyti eg heim.
Sum úr búri fuglur loystur fer,
flúgvi eg heim.
3. Nakrar strævnar løtur fleir, so brátt –
flyti eg heim.
Til Guds strond – har sorg ei er og nátt,
flyti eg heim.
VIDEO
Orð og lag:
Øssur Berghamar
Viðmerking: Yrktur í 1970.
Norsk týðing
1. Kvirra um fjøll og fløtur,
og náttin døpur, myrk og svørt.
Lýsir av fjallatindi
stjørnan so blonk og bjørt.
Rekur burt nátt og niða
vill dýr um teigar tiga,
stjørnan so spakuliga
seg otar fram í náttini.
Niðurlag: Føddur er konga Kongur
til eina falna verð.
Hoyr hvussu einglasongur
boðini sælu ber.
Ja, hoyr teir syngja um frið á foldum,
tí Frelsarin nú føddur er.
2. Rekur í nátt og niðu
so mong ein friðleys sál í dag
ljósið tó bjart úr erva
skínur við sama lag,
boðar á lívsins vegi
sálunum frið og gleði.
Leita á hesum degi
til Hann sum kom at frelsa teg.
Orð og lag:
Páll Isholm
Á vári sprettur sinnið frítt
tað einans kennir til svart og hvítt
tú stígur um kærleiksgátt
og dregur lívsins andadrátt
Vit stóðu still har við sjóvarstrond
og knýttu fast í hugan bond
ið skaptu sæla, søta stund
Vit leska kundu hvørt sekund
Lívið eitt eydnuspæl altíð er
har hjólið snarar við sniglaferð
Á hvørjum tali tú lendir á
tú ei kanst vita fyrr enn tá
Og minnist tú tá ið summarsól
reiddi okkum búgvið ból
har vit bert kundu taka av
øllum tí sum kætið gav
Í løtum myrkur við okkum bar
tú ivaðist hvaðar leiðin varð
men myrka támið yvir lá
til sólin aftur sá
Lívið eitt eydnuspæl altíð er
har hjólið snarar við sniglaferð
Á hvørjum tali tú lendir á
tú ei kanst vita fyrr enn tá
Á heystartíð er øll verðin klár
í afturskyni sæst eydnan vár
Vit heysta tað sum vit hava sátt
nú stórt er smátt og grátt er grátt
Á vetri fetini veik og smá
og hárini blivin fá og grá
Vit takka fyri hesa stund
og stevna trygg á annan fund
Lívið eitt eydnuspæl altíð er
har hjólið snarar við sniglaferð
Á hvørjum tali tú lendir á
tú ei kanst vita fyrr enn tá
Orð:
Steintór Rasmussen
Lag: Jákup Zachariassen
Um tú hevur tað sum eg,
Og hvar eru vit á veg?
Er tað nøkur meining í,
ongin sekur er í tí?
Er tað nakað oyðilagt,
er tað tað, tú ei fekst sagt
í hesi køldu verð?
Nakað nívir, okkurt er!
Regnið oysir niður her!
Tú…. er tað so eitt undur er,
at tað vakra enn er til?
Tú kanst leita víða hvar,
enn eg bíði eftir tær!
Um tú bara heima var!
Um tú hevur tað sum eg,
veitst tú, hví eg fór mín veg!
Enn ein longsul er í mær,
tað, sum einaferð jú var,
og tann áhugi tú gav,
sig mær, hvar bleiv alt av,
frá tí góðu tíð?
Tú…. er tað so eitt undur er,
at tað vakra enn er til?
Tú kanst leita víða hvar,
enn eg bíði eftir tær!
Um tú bara heima var!
VIDEO
Orð og lag: Ókendur
Týtt: Zacharias Zachariassen
Upprunaheiti: Just a closer walk with thee
1. Sterkur tú, men veikur eg,
frá tí ónda varða meg.
Nøgdur verði eg hvørt stig,
bert eg ferðist við tína lið.
Niðurlag: Lat meg koma nærri tær,
Jesus, tína leið meg lær.
Dagliga tær liva nær
er míns hjartans bøn, sum tú sær.
2. Hvør mær hjálpti, tá eg gleið,
og tá eg í snerrur steig?
Hvør ber byrðar mínar nú,
Harri Jesus, hvør uttan tú?
3. Tá ið lívið liðugt er,
tíðin lokin niðri her,
leið meg stillan, tryggan heim,
heim til tín, til gleði og gleim.
VIDEO
Orð og lag:
Joël Blomqvist
Týtt: Victor Danielsen
1. Eitt hjarta er, ið hin sonin elskar,
sum søkkur niður í synd og skarn,
úr faðirhúsinum sær eitt eyga
við umsorgan á hitt vilsta barn.
2. Eitt oyra er, ið seg boyggir niður
til tey, sum rópa um hjálp í neyð,
ein tunga er, sum í náði talar
við tey, ið falla, og reisir tey.
3. Ein kelda er fyri tann, ið tystir,
eitt lívsins breyð til tey svongu er,
ein góður frístaður er og tryggur,
har deyði, dómur ei skaða ger.
4. Ja, kom til Jesus, og tú skalt finna
alt, ið tær tørvar til sæluna!
Tí Jesus, Jesus og hann aleina
nóg mikið er alla ævina.
VIDEO
VIDEO
VIDEO
Orð:
Gloria Gaither og William J. Gaither
Lag: William J. Gaither
Týtt: Hallgrím Miðberg og Eyðun Jacobsen
Upprunaheiti: Because He lives
1. Gud sendi Son sín, Harran Jesus,
til okkara – við kærleikshond.
Hann gav sítt lív, teg og meg at frelsa
og vísti, at hann kundi loysa deyðans bond.
Niðurlag: Mín Jesus livir, og tí skal eg liva,
mín Jesus livir, tryggur eri eg.
Eg trúgvi, og eg veit, hann vil meg leiða,
mítt lív er vert at liva, tí hann elskar meg.
2. Nú skjótt ein dag eg eri heima
og síggja skal mín Frelsara.
Áh, hvør ein stund tá at møta honum
og takka fyri tað, hann leið á Golgata.
VIDEO
VIDEO
VIDEO
Orð og lag: Dolores Keane
Týtt: Martin Joensen
Upprunaheiti: In a Town This Size
Niðurlag: Her í bygdini tú kanst ei goyma teg.
Hvar tín leið teg ber, altíð kendur tú er!
Stjelur tú ein muss, stoytir tú ein sjuss,
skjótur slaturin fer her í bygdini.
1. Tá tú fert á barr vakin eygu fylgja tær.
Urtapottar á vakt vita alt, tú hevur sagt,
– hvat tú gert og hvar tú fert, hvat tú fekst á tín tallerk!
Um tú fært tær eina øl, gita tey promillutøl!
2. Ert tú koyrdur út? Gevur konan tær krút?
Tú fært einki fjalt, skjótt veit øll bygdin alt!
Dettur tú útí, ja, so vita tey øll hví!
Grannin fær eitt prei, um tað passar ella ei.
Orð: Arna Paasche-Aasen
Lag: Kurt Foss og Reidar Bøe
Týtt: Thomas Michael Smith
1. So rótleyst er sinnið títt, altíð á ferð
tað tykist sum gloymir tú virðini her.
Hví droymir tú heldur um fjarskotin lond
enn síggja tað vakra, sum er í nánd?
2. Tær tykir at lívið er keðiligt – grátt,
hvønn er tað tú saknar – hví falla í fátt?
Tá aldri tú unnir tær hvíld ella frið,
fæst onki at grógva við tína lið.
3. Far innar í stovuna, um hon er trong
og lurta – hon syngur ein stillan song;
hon rúmar tó nakað, sum tú leggur í
har vantar bert tað – at tú varnast tí.
4. Tann eydnan, tú hómar um blánandi fjøll,
hvør sigur hon finst ei í heimahøll?
Tú átti ei friðleysur leita so fjart,
men lært teg at elska tað, sum tú sært.
VIDEO
VIDEO


text:
Orð: Helgi Hálfdánarson
Týtt: Petur Jacob Sigvardsen
Viðmerking: Týddur leysliga í 2006.
Mín Jesus, kunnugt tað er tær,
hví fíggindin meg alsamt slær,
hann vil til heljar svíkja sál,
frá sannleiks orðum reingja mál,
frá verki rætt tú hefta hond
og loys til lívs øll syndabond.
Lat hann ei kunna forða mær,
o, Harri, her at lova tær,
lat hann ei meina vegin tann,
so ei eg hoyri sannleikan,
lat hann ei káma sálarsjón
og sløkkja mína trúgv og vón.
Um fellir hann meg, skjótt meg reis,
um fjøtrar hann meg, brátt meg loys,
um villir hann meg, blítt mær bend,
um blindar hann meg, ljós mær send,
um ræðir hann meg, ver mær hjá,
um tølir hann meg, styrk meg tá.
O, lækni, Jesus, lív mítt alt,
o, verm tú tað, sum enn er kalt,
tí vætu gev, sum visna fer,
tað verða reint, sum blettað er,
tað búnast, sum er fátækt, eytt,
til lívs tað vek, sum nú er deytt.


text:
Orð: Isaac Watts
Lag: Niels Wilhelm Gade
Týtt úr donskum: Ismar Joensen
1. Um Jesu deyða syng, veit tøkk.
Hann fell, men vann tó stórt,
tí helheimur í ønskran hvøkk
av rópi hans: Fullgjørt!
2. Tann krossur, sum hans blóð fleyt á,
sum ei við svik seg fann,
er trappa upp til trónuna,
sum aldri vikast kann.
3. Syng hátt, Guds fólk, alt er fullgjørt,
vár Frelsari víst vann!
Alt vald er í hans hendur ført,
hvørs blóð á krossi rann.
4. Navn Jesu ræðir fíggindan,
hans svørð tey lið fær týnt,
men síni kæru veittrar hann
hvørt eitt at fáa krýnt.


text:
Jan Müller
02.12.2017 - 14:21
Faroe Petroleum heldur fram við sínum sera virkna borivirksemi á norska landgrunninum. Felagið hevur júst kunngjørt, at tað fer undir at bora brunn á Aerosmith (Iris/Hades) leitimiðinum, sum liggur 200 kilometrar úr landi. Brunnurin verður boraður av Deepsea Bergen pallinum og fer at taka 90 dagar.
Graham Steward, stjóri sigur seg vera fegnan um avgerðina at bora henda leitibrunnin bæði fyri at enda hetta árið væl og fyri at bora í einum fyri Faroe Petroleum kendum øki og sum harvið er partur av víðari ætlanum hjá felagnum. Faroe Petroleum hevur áður havt eydnuna við sær við boringum í júst heusm økinum.
Faroe Petroleum eigur 20% í loyvinum saman við Statoil, OMV og Centrica. Brunnurin liggur í einum øki nærhendis týðandi framleiðandi felt hjá Statoil, nevniliga Morvin og Aasgaard.


text:
Tiltakið við kenda rennaranum og gongumanninum, Pól Sundskarð, verður í Løkshøll týskvøldið 20. oktober frá klokkan 19.30 til 20.30.
Eingin ivi er um, at tað, sum Pól fer at siga, verður sera áhugavert og gevandi fyri tey, sum koma at lurta. Hann fer at greiða frá, hvussu hann fekk motivatión til at røkka sínum málum.
Sum 46 ára gamal valdi Pól Sundskarð at broyta lív sítt. Hann byrjaði at renna og hevur seinastu 10 árini runnið umleið 50.000 kilometrar. Pól hevur verið á øllum fjallatoppunum í Føroyum fleiri ferðir.
Úr rúgvuni av tí, sum hann hevur rokkið hesi árini, kunnu vit nevna, at Pól í 2014 rann eitt spartathlon, sum er 246 kilometrar upp á 35 tímar og 18 minuttir.
Pól Sundaskarð hevur eisini megnað at runnið 530 kilometrar í seks dagar (mai 2015).
- Í Løkshøll verður høvi at hoyra Pól Sundskarð og fáa íblástur frá honum til at seta sær mál í lívinum, siga fyrireikararnir av mentanarvikuni Skýming.
Atgongumerkir fáast á www.loksholl.fo, á Kunningarstovuni ella við dyrnar 1 tíma áðrenn tiltakið byrjar. Kostnaðurin er 80 kr.


text:
- Tíðindi, mentan og ítróttur
Minka um útlátið hjá skipum
Drúgvar samráðingar hava verið um málið, men nú er semja gjørd um at minka um útlátið.
Skip dálka illa og standa fyri 3% av samlaða CO2-útálinum. Tað er tað sama sum alt CO2-útlátið hjá Týsklandi.
Yvirskipað snýr avtalan seg um, at sjóvinnan hevur bundið seg til at minka um útlátið niður í onki skjótast til ber í hesi øldini.
Stutttíðarmálini snúgva seg um at útgera verandi og nýggj skip at brúka orkuna betur. Og eisini skal vinnan minka um útlátið við 40 % fyri tonsið av farmi í 2030 í mun til í 2008.
Og langtíðarmálið er at minka um CO2-útlátið hjá skipum við eini helvt í 2050.
Maria Skipper Schwenn, sum er stjóri fyri trygd, umhvørvi og gransking í sjóvinnu hjá Danska reiðarafelagnum, og sum hevur verið ráðgevi hjá Danska Sjóvinnustýrinum í samráðingunum, sigur við DR, at ein altjóða avtala um at minka um útlátið er heilt avgerðandi fyri, at reiðaríini kunnu tillaga seg til ein grønari rakstur.
Tað er sera týdningarmikið, at ein avtala verður gjørd, sum kann slóða fyri neyðugu granskingini og menningini, sum skal til, fyri at vit kunnu minka um CO2-útlátið, sigur hon við DR.
Men sjóvinnan hevur eisini verið við til samráðingarnar í London, og tað hevur havt við sær, at semjan ikki er so framsøkin, sum hon kundi verið.
Tað heldur millum annað Jens Mattias Clausen, sum er veðurlagsráðgevi hjá Greenpeace.
Millum annað hava londini avtalað, at eitt mál við ítøkiligum átøkum ikki skal samtykkjast fyrr enn í 2023.
Og eisini Brian Mikkelsen, danskur vinnumálaráðharri, ásannar, at avtalan kundi verið betri:
- Danmark vildi fegið, at málini um útlát í avtaluni vóru størri. Men við avtaluni senda vit eini greið boð um, at skipavinnan vil verða við til at minka um CO2-útlátið og betra um altjóða veðurlagsavbjóðingina", sigur Brian Mikkelsen við DR.
Tað eru millum annað lond sum Saudi Arabia, USA og Brasil, sum saman við nøkrum øðrum u-londum, hava virkað móti einari meira framsóknari avtalu.
Sí eisini


text:
Á Sanganna Veingjum í Kelduni
mentan04-10-2018 - 15:00 - Jóanis Nielsen
Komandi sunnukvøld, 7 okt. kl 20, verður Á Sanganna Veingjum aftur í Kelduni, Skálafirði.Á Sanganna Veingjum er eitt sangtiltak, har dentur verður lagdur á góðan felagssang. Eisini er framførðsla á skránnið. Hesaferð er tað eingin minni en Magni Christiansen, við einum sera góðum bólki, sum kemur at framføra nakrar sangir. Magni og hansara bólkur verður eisini við til at lyfta felagssangin.
Aftaná sangløtuna, verður ein góður drekkamunnur og køkur at fáa.
Øll eru hjartaliga vælkomin.


text:
Ynskir tú at bíleggja eitt orkuprát? Bílegg eitt orkuprát við okkum her.
Orkulán
Orkulán kann veitast til:
- At skifta tak
- Bjálva bústaðin
- Skifta vindeygu
- Bjálva og klæða húsini av nýggjum
- Nýggja ella alternativa orkuskipan
- Gera orkusparandi umbyggingar
- Nýbygging
- Vanligar umbyggingar
- Vinnuligar bygningar
Orkulán hevur lægri rentu enn onnur lán, sum verða veitt til bústaðin.
- Lægsta upphædd kr. 30.000
- Hægsta upphædd kr. 300.000
- 80 % av metta handilsvirðinum
- Rentan er broytilig
- Afturgjaldstíðin er upp til 20 ár
- Lántakarin er eigari av ognini
- Umsóknin verður kredittmett
- Útgjaldið/flyting er móti rokning
Sí kostnaðin fyri at stovna Orkulán.


text:
Fríggjadagin skrivaðu Almannaverkið og Landssjúkrahúsið undir nýggja tvípartasamstarvsavtalu. Avtalan er tann næsta í røðini av sínum slag millum stovnarnar. Fyrsta avtalan var gjørd 19. desember 2013. Avtalan er ein sonevnd rammuavtala, ið leggur ein yvirordnaðan leist fyri samstarvi og samskipan millum stovnarnar innan ymisk evni eitt nú psykiatrisk samstarvsøkir, herundir børn og ung, socialráðgeving, hjálpitól, eftirútbúgving vm.
Endamálið við hesi tvípartaavtaluni er at betra um samlaðu borgara-/sjúklingagongdina við einum skipaðum tvørsektorsamstarvi millum Landssjúkrahúsið og Almannaverkið, við greiðum ásetingum viðvíkjandi innihaldi og mannagongdum.
Í sambandi við at eldraøkið vm. er lagt til kommurnar pr. 1. januar 2015 eru Almannverkið, Landssjúkrahúsið, Klaksvíkar Sjúkrahús, tey 7 kommunalu samstarvsøkini innan eldraøkið, umframt Tórshavnar Kommuna í holt við at leggja seinastu hond á eina sonevnda fleirpartaavtaluna fyri umfatandi samstarvið millum hesar eindir. Henda verður ætlandi undirskrivað fyrst í februar 2015.
Landssjúkrahúsið og Almannaverkið ynskja at tvípartaavtalan skal stuðla undir málinum um at veita eina góða tænastu á høgum fakligum stigi, soleiðis at umskiftið hjá borgarum í millum stovnarnar skal kennast sum ein heildarviðgerð, har borgarin er í miðdeplinum.
Tórshavn 2. februar 2015
Edvard Heen, stjóri, Almannaverkið Sigurð Vang, stjóri, Landssjúkrahúsið


text:
Gøla rakti EM í svimjing leygarkvøldið, tá eitt brek í skipanini gjørdi, at flest øll úrslit frá finalunum leygarkvøldið vóru ov góðar. Millum tíðirnar, sum vóru raktar, var m.a. heimsmetið hjá Adam Peaty.
Ein nýggj tíðtakingareind varð nýtt til skipanina, og hendan krevur eina stilling, áðrenn hendan gevur rættar tíðir. Um standardsetingin ikki verður broytt, verða tíðirnar 0.1. sekund ov skjótar.
Leygarkvøldið hendi tað, at tann eina tíðtakingareindin manglaði battarí. Tí var ein nýggj sett til, men gloymt var at broyta stillingina. Hetta hevði við sær, at allar tíðir frá níggju teimum fyrstu kappingunum í finalunum leygarkvøldið vóru 0.1 sekund ov skjótar, skrivar svimjing.com.
Hetta ávirkaði eisini heimsmetið hjá Adam Peaty í 100 metrar bringu. Bretin svam teinin á 57.00 sekund, og var hetta ein betran av hansara gamla heimsmetið við 13 hundraðpartum. Men eftir at mistakið varð funnið, var hetta broytt til, at hann betraði um metið við trimum hundraðpørtum.
Sum skilst ávirkaði brekið ikki tíðina hjá Signhild Joensen, sum svam 50 metrar rygg við tíðini 29.54 sek.


text:
Morgindagsins Føroyar
Eg fari at læna orðini hjá nýggja forsætisráðharranum í Québec, François Legault, og seta Føroyar inn í samanhangin: “Tað er møguligt at fáa politiskt ósamd frá gjárdagsins Føroyum til at arbeiða saman fyri morgindagsins Føroyum.”
Morgindagsins Føroyar krevja, at vit arbeiða sera strategiskt, at vit hava visjónir og seta í verk politisk átøk, sum kunnu fremja visjónirnar í verki.
Nøkur øki, sum heilt grundleggjandi skulu til í strategisku ætlanunum fyri Føroyar, eru:
Eitt gott heilsuverk
Ein góð útbúgvingarskipan frá barni og heilt upp til gransking
Ein framfýsin vinnupolitikkur við einum altjóða persketivi
Tí gleðir tað meg, at vit hava gjørt týdningarmiklar raðfestingar innanfyri heilsumál, m.a. at útbúgva kommunulæknar og læknar til sjúkrahús, so vit fáa sett fleiri fólk við serkunnleika í føst størv og sleppa undan óneyðuga stóra vikarvirkseminum innan heilsuverkið.
Og eg skal nú fyrst seta ljóskastaran á útbúgving
Útbúgvingarøkið
Bygnaðarbroytingar fara fram í Mentamálaráðnum, og skulu skilja sundur ráð og tað, sum skal vera Undirvísingarstýrið, og eg ynski, at tær skulu eydnast væl.
Hildið verður eisini fram at menna eina vaksnamannaútbúgving eins og førleikameting.
Námsfrøðilig útbúgving fyri miðnámsskúlalærarar er tíbetur farin í gongd aftur, og roynt verður at geva teimum mongu, sum mangla praktiska partin, sítt skeið og samstundis fyrireika eina nýggja skipan fyri námsfrøðiliga útbúgving til miðnámslærarar.
Miðnám á Kambsdali skal byggjast út til tann átrokandi tørvin hjá samanlagda skúlanum til felagsøki, til nýggj høli og tólk til náttúrubreyt og til at tryggja at Serbreytin og FabLab hava góðar umstøður. Ætlanin í fíggjarlógaruppskotinum er at játta 1,5 mió. kr. í 2019, 5 mió. kr. í 2020, 8 mió. kr. í 2021, 3,5 mió. kr. í 2022 og 12,5 mió. kr. í 2023.
Rásin í Runavík, hevur stór ynski um eina útbygging, so tey kunnu taka fleiri næmingar inn, men nú nógvar byggiverkætlanir verða drýggjaðar, vegna stóra trýstið á byggivinnuna í Føroyum, so er sera ivasamt, um rúm verður fyri hesi íløgu á í 2019, men hetta er ein verkætlan, sum vit skulu raðfesta skjótt.
Altjóða Skrivstovan verður skipað saman við Studna, sambært viðmerkingum í fíggjarlógaruppskotinum, og tað vil eg frætta nógv meira um, men eitt er vit: tað er neyðugt at styrkja lestrar- og yrkisvegleiðingina – bæði inni á Setrinum, men eisini uttanseturs og meira mitt í samfelagnum.
Og nú eg nevni Studna, so eigur kunngerðarreglan um málskeið undir studningslóggávuni at verða broytt, so heimildin fevnir um fleiri enn nú, eins og viðgjørt í fyrispurningi mínum frá 22.november 2016: http://logting.fo/casewritten/view.gebs?menuChanged=17&caseWritten.id=905
Nýggj undirvísingartilboð verða ment, og m.a. verður farið undir nýggja útbúgving innan journalistikk, og er játtan sett av til hetta, eins og tvey ymisk útbúgvingartilboð verða fyrireikað á Sandoynni: Háskúlatilboð innan vistgrøði og ein listaútbúgving.
Fróðskaparsetur Føroya verður fígjarliga styrkt við 10 % og kann nú styrkja sína fyrisiting og gera nakrar raðfestingar í útbúgvingartilboðum. Eg hugsi, at skjótt verður vónandi ein BA-útbúgving í lóg á Setrinum, sum eitt og hvørt sjálvstøðugt samfelag má hava. Ætlaða listaútbúgvingin er rættiliga spennandi fyri eitt samfelag sum okkara, sum hevur eitt so kreativt fólk og so nógv listafólk.
Strategiskt arbeiði innan útbúgving er eisini at endurskoða fólkaskúlan, miðnám og yrkisútbúgvingarøkið – har vóni eg, vit náa á mál við viðgjørdum ætlanum, áðrenn samgonguskeiðið er runnið.
Mentanarøkið
Játtanin til Mentanargrunnin hækkar við 1,1 mió, so vit nú koma upp á tær ætlaðu 10 mió og harvið styrkja vit yrkislistina, sum lovað varð.
Filmsjáttanin er eitt av hjartabørnunum hjá hesi samgonguni, og tað hevur borið frukt, at upphæddin nú er 2.3 mió. Filmsjáttanin átti at verið hækkað javnt upp til 5 mió, so tað eiga vit at viðgera í heyst, tí tað er hesin stuðulin, sum ger tað møguligt hjá filmsfólki at gera føroyskar filmar – ein sera týdningarmikil miðil í fyri eina mentan – eitt mál.
Tjóðleikhús skal byggjast og í 2019 verður farið undir at fyrireika sjálva byggingina, og tí verða játtaðar 0,5 mió. kr. í 2019, 3 mió. kr. í 2020, 5 mió. kr. í 2021, 16 mió. kr. í 2022 og 34 mió. kr. í 2023. Vit vita, at ætlanin er at útvega uttanhýsis fígging, og hetta arbeiðið mugu vit strongja á nú beinanvegin, so vit kunnu síggja heilu verkætlanina við fíggingarleisti fyri okkum og kunnu halda tíðarætlanina.
Viðvíkjandi UNESCO sáttmálanum um verju av siðaarvi, sum løgtingið samtykti tann 18. apríl í ár, so hoyrdu vit nú ein dagin um, at Grønland hevur sent umsókn um at fáa trummudansin viðurkendan, og hetta kann inspirera okkum til gera skjótt av við at fáa føroyska dansin og kvæðini viðurkend sum ein mentanararv heimsins.
Vit vita annars, at smærri upphæddir gera stóran mun á summum økjum. Eg havi skilt, at eini 200 túsund frá almennu Føroyum til orðabókagerð, kundu gjørt, at ein svenskt/føroysk orðabók, sum er í umbúna, kann fara av bakkastokki. Føroyskt mál mennist, so hvørt vit fáa føroyskar orðabøkur til onnur mál.
Og eitt sindur meira peningur í Týðaragrunnin vildi givið nógv fleiri týðingar - bæði av føroyskum tilfari til onnur mál og av heimsbókmentum til føroyskt mál – har stendur ein hálv mió, oga tað man vera tað allarminsta, vit kunnu liva við sum lutfalsliga fáment tjóð við lutfalsliga ríkum bókmentavirksemi.
Savnsøkið treingir til at verða dyrkað nakað meira, og vit vita, at eitt lógaruppskot er meira ella minni fyrireikað til at styrkja og professionalisera søvnini, so tað vildi verið áhugavert at arbeitt nærri við – eisini sum strategiskt arbeiði at styrkja okkarar mentan sum heild.
Kreativar vinnur og onnur vinnumál:
Tað er ótrúliga spennandi at vera partur av eini samgongu, sum raðfestir kreativar vinnur høgt. FabLab, sum kom á fíggjarlógina fyri 2017 fyri fyrstu ferð, varð valt til ársins átak á Vinnudegnum í 2018, og tað er sera gleðiligt.
Filmshús er farið í gongd í ár, og virksemið veksur og játtanin í 2018 1 mió fer í fíggjarlógaruppskotinum fyri 2019 upp í 1,2 mió og ætlandi til 1,6 í 2020.
Tónleikaútflutningsstova skal setast á stovn við 800 tús í 2019 og ætlandi 1 mió í 2020.
Annars verður Maritimur depil mentur eins og ferðavinnan við innlendis menning. Fokus á førleikar og vinnubrøv og hvussu vit allatíðina fylgja við menningini innan vinnuligar útbúgvingar.
Tað altjóða perspektivið í vinnu verður framhaldandi ment, og 3 mió eru settar av til nýtt sendistovuvirksemi í Eystri á fíggjarlógaruppskotinum fyri 2019. Hetta er ein liður í arbeiðinum fyri marknaðaratgongd fyri føroyskar vørur.
Havrannsóknarskip verður bygt og eg fegnist um, at hendan samgongan fekk sett gongd á hetta týdningarmikla arbeiðið, sum skal fremja havgransking í Føroyum og føroyska gransking. Vit hava í 2016 samtykt ein fiskivinnugrunn, sum skal leggja lunnar undir menning, nýmenning og gransking innan okkara høvuðsvinnur. Stovnsfæið í grunninum kemur frá inntøkum frá uppboðssølu av veiðirættindum í 2016 og væntandi koma inntøkur frá uppboðssøluni í 2017 inn í grunnin í næstum. Eg ivist ikki í, at um hettar arbeiðið verður gjørt rætt, so kann hetta strategiska nýskapanarvirksemið gerast nakað stórt og virðismikið fyri Morgindagsins Føroyar.


text:
Ari av Rana
24.11.2017 - 23:44
Ítróttur > Ítróttur > Fótbóltur
Tíðindamiðil í Peru bar í vikuni tíðindi um at landið kundi verði nokta luttøku í HM endaspælinum í Russlandi í summar. Orsøkin skal verða politisk.
Peru varð síðsta landið, sum vann sær luttøku til endaspælið, tá teir vunnu á Ný Sælandi í play-off dystum. Men nú setir politikkur luttøkuna í vanda.
Orsøkin er at Paloma Noceda, limur í kongressini í Peru, hevur lagt lógaruppskot fram, sum ger at peruvianska fótbóltssambandið missir sítt sjálvstýrið.
Verður uppskotið til lóg, fer ítróttarstovnurin hjá landinum at stýra peruvianska fótbóltssambandinum. Hetta er ímóti reglunum hjá FIFA, sum ikki loyvir politiskari uppíblanding í fótbóltssambondini.
Forsetin í peruvianska fótbóltssambandinum er tó vísir í, at Peru ikki verður útiloka.
Peru megnaði at spæla seg til eitt HM endaspæl fyri fyrstu ferð í 36 ár.


text:
Rakul Sjúrðardóttir Frederiksberg
15.04.2018 - 11:35
FM í darti var í Mentanarhúsinum í Fuglafirði í gjár. Hans Eivind Olsen, formaður í Dartsambandi Føroya, sigur, at dagurin gekk væl. Byrjað varð klokkan 11:00 við tvímansleiki, har 29 pør luttóku. Spælt var til semifinalurnar, og síðani varð byrjað upp á einmansleik. 32 menn og átta kvinnur, sum hava kvalifiserað seg, vóru við í einmansleikinum. Har bleiv spælt bólkaspæl og síðani cup.
Í aðrari semifinaluni í einmansleiki hjá kvinnum leiktu Elisabeth Nicolajsen, Team Sandoy og Joan Edvør Thomassen, Vága Dartfelag. Í hinari semifinaluni leiktu Annika Joensen, Team Sandoy, og Lýdia á Smið, Kaldbaks Dartfelag. Elisabeth og Lýdia komu í finaluna, og Lýdia á Smið gjørdist FM-vinnari hjá kvinnum.
Í aðrari semifinaluni í tvímansleiki hjá monnum leiktu Remy Gaardlykke og Petur Thomsen, D16, ímóti Hera Kallsoy og Hans Eivind Olsen, Team Sandoy, og har vunnu Remy og Petur, D16. Í hinari semifinaluni leiktu Jan Mcintosh og Uni Árting, Havnar Dartfelag, móti Esmari Mikkelsen og Ólavi Ellingsgaard, Pílar og Skot, og har vunnu Jan og Uni. Finalan í tvímansleiki var sostatt millum Remy og Petur, D16 og Jan og Una, Havnar Dartfelag, og har vunnu Jan og Uni.
Í aðrari semifinaluni í einmansleiki leiktu Remy Gaardlykke, D16, og Martin Heldarsskarð, Klaksvíkar Dartfelag, og har vann Remy. Í hinari semifinaluni í einmansleiki hjá monnum leiktu Jan Mcintosh, Vága Dartfelag, og Jan Erik Fjallstein, Vága Dartfelag, og har vann Jan, Havnar Dartfelag.
Finalan var sostatt millum Remy Gaardlykke og Jan Mcintosh, og tað var Remy, sum fór avstað við føroyameistaraheitinum í einmansleiki hjá monnum.
Hans Eivind Olsen sigur, at tiltakið var væl eydnað, fitt av áskoðarum vóru komnir at hyggja, og at hølini í Mentanarhúsinum í Fuglafirði eru sera væl egnað til endamálið.
Lydia á Smið


text:
Mong munnu tey vera, sum kenna fólkalívsmyndina “Kvøldseta” hjá V.U. Hammershaimb. Hendan fólkalívsmynd kann gerast veruleiki, um vitjað verður í Dali. Her skipar bygdafólkið fyri kvøldsetu í bygdahúsinum Eiriksgarði, har børn, ung, tilkomin og gomul savnast at spinna, karða, nappa ull, binda bul og mangt annað. Víst verður eisini á gomul føroysk barnaspøl.
Meðan arbeitt verður, verður sagt frá søgu, sagni ella ævintýri og sungin verður onkur miðaldarvísa ella skjaldur.
Farið verður upp á gólv við góðum kvøðarum úr Dali. Eisini verður boðið breyð við góðum føroyskum viðskera. Samanumtikið eitt ógloymandi kvøld!
Tiltakið verður á føroyskum ella norðurlendskum, og møguliga við enskum tolki.
Møguleiki er at samantvinna kvøldsetu við gongutúri millum Skarvanes og Dal við ferðaleiðara, gongurtúrurin byrjar kl. 14.30.
Vinarliga sig okkum frá um tú ynskir at sleppa við bussi úr Skopun til Skarvanesar, ella frá Dali til Skopunar.
Um tú vilt aftur og framm sama dag, ber til at fara við Teistanum kl. 13.15 av Gomlurætt, og kl. 20.40 av Skopun.


text:
Kári Post sum motorbølli
Dan Klein --- 06.07.2018 - 08:30
Gamlar Perlur: Hondina á hjartað. Her er Kári Post á Honda-motorsúkklu sínari. Hetta er neyvan fyrstu ferð Kári P. Højgaard luftar dýrið, men helst fyrstu ferð, at almenningurin sær mannin á hissiga dýrinum.
Oyggjatíðindi 23. mai 2008.
Tey flestu minnast tá Oyggjatíðindi kundi avdúka, at Kári Post hevði keypt sær motorsúkkluna fyri at koyra ókeypis gjøgnum tunnlarnar.
Hann hevði tá eisini keypt sær gamla motorsúkklu og ein gamlan hjálm.
Tað fyrsta Kári P. Højgaard, gjørdi, var at siga við konuna, at hann fór oman í kiosk Vár at keypa Oyggjatíðindi, at vita hvat hann nú hevði gjørt av ónollum.
Men í staðin fyri drønaði hann í gjøgnum Norðoyatunnilin, sum smádrongurin við nýggju leikuni.
Tá Kári alt sítt lív hevur arbeitt hjá Postverkinum, var einki meira náttúrligt enn at hann fór inn á lokalu postdeildina í Klaksvík, at tosa við gamlar samstarvsfelagar, reypa eitt sindur, og so bara heim aftur til konuna.
Hann fekk trupulleikar, tí tá hann skuldi hava hjálmin av, fekk Kári trupulleikar.
Hjálmurin vildi ikki av høvdinum. Har stóð hann so á posthúsinum í Klaksvík og tosaði við fólk við gevirinum uppi.
Orsøkin til standin var, at hjálmurin Kári hevði ognað sær var nakað trongur at fáa niðurum høvdið, so Kári Post gav lost, og setti kreftirnar í fyri at fáa hjálmin niðurum.
Trupulleikin hjá honum var, at høvdið var hovnað so mikið, at hjálmurin vildi ikki av, og tí mátti løgtingsmaðurin til jarnsmið, sum - er okkum fortalt, rendi høvdið á Kára niður í eina tunnu av feitti. Tá gleið høvdið betur.
- Hatta kundi eg eisini fortalt tær, segði konan, tá Kári var turrur fyri hugskotum.
Men leygardagin var Kári P. Højgaard í Kollafirði - innboðin at luttaka tá nýggi bjargingarbáturin, LÍV varð handaður.
Kári hevði í huganum ta ferðina Oyggjatíðindi skrivaði um klaksvíkstúrin og hjálmin, sum ikki vildi av.
Hann spurdi um blaðið ikki hevði áhuga at síggja motorsúkkluna, sum hevði havt hann við til Kollafirðar.
Tað var eisini okkurt yvir Kára hendan dagin. Hann var í leður frá topp til tá. Hann líktist í hvussu so er einum vælútgjørdum masukisti, og manglaði í veruleikanum bara koyrilin.
Men so komu vit til motorsúkkluna. Vit bóðu Kára seta seg á súkkluna, og eisini lata seg í hjálmin, tí eina mynd av honum máttu vit hava.
Kári fekk tað hann vildi, og blaðið fekk sínar myndir.
90 ára føðingardagurin
Men dagin fyri, fríggjadagin 16. mai, møttu vit Kára Post í Kiosk Vár í Saltangará. Løgtingsmaðurin var á gosi. Í hondini hevði hann eitt av hesum takkarkortunum, fólk plaga at fáa til serligar dagar.
- Hví tivar og rennur tú so, er fanin eftir tær?
- Nei, tað er verri enn so. Hygg her, sigur Kári, og vísur okkum tekstin inni í takkarkortinum við føroyska merkinum uttaná.
Har stendur:
Hjartaliga tillukku við hjúnarbandsdegnum.
Hvat er galið við hasum, spyrja vit...
Tivandi, sigur Kári P. Højgaard.
- Hvat er galið?
- Tað skal eg so væl siga tær. Farbróður fyllir 90 ár, og hevur næstan verið giftur líka leingi, og børnini, ja, tey fáa fólkapensjón, sigur Kári, og spyr um tað ikki er pínligt at møta upp til farbróðurin á 90 ára degnum við kortinum lukkuynskjum við hjúnarbandsdegnum.
- Eg hugsaði bara um at fáa eitt kort, sum lýsti tjóðskap, tí farbróður er loysingar- og fullveldismaður, men eg hevði ikki varnast tekstin.
Hvat gjørdu tú so?
Eg fekk eitt nýtt kort.
Var føroyska merkið á?
- Nei.
Hvat var so myndin á kortinum?
Eg veit ikki. Blomstur, haldi eg, sigði Kári.
Opiumsplanta!?
Kári koyrdi í hvussu so er sum ein bølli leygardagin.


text:
Reglugerð fyri reinføri
- Vaska tær væl við sápu um allan kroppin áðrenn tú fer í svimjihylin ella í sauna. Og minst til at skola tær væl.
- Svimjiklæði skulu verða rein.
- Tað er ikki loyvt at ganga í uttanduraskóm í brúsurúmunum og í svimjihylsøkinum í svimjihøllini.
- Fer tú á WC, eftir at tú er byrjaður at svimja, skal tú vaska tær væl aftur við sápu um allan kroppin.
- Tað er ikki loyvt at raka sær undir brúsuni.
- Tað er ikki loyvt at taka við sær fløskur ella gløs inn í svimjihøllina.
- Tað er ikki loyvt at njóta drekkivørur ella mat (slikkarí) í svimjihylsøkinum ella í vælverudeplinum.
- Fólk við smittandi sjúkum (t.d. diarre, krím, eygnabruna, oyrabruna, og bruna í húðini) mugu ikki brúka svimjihylin.
- Fólk við smittandi gulsot (hepatitis A) mugu ikki brúka svimjihylin.
- Fólk við fótvortu ella fótsvampi mugu bert brúka svimjihylin, tá tey eru farin í læknaviðgerð.
- Í sauna’ini skal handklæði brúkast at sita á.
- Boð frá starvsfólkunum skulu fylgast.


text:
Temasíðan er um føstu og føstulávint. Á síðuni er stutt frágreiðing um hvat føstulávint er, um hví vit halda føstulávint, um siðvenju o.a.
Á temasíðuni er eisini ymiskt tilfar úr bókum o.ø. sum kann brúkast í undirvísingini.
Temasíðan vendir sær til lærarar og næmingar í grunddeild, miðdeild og hádeild.
Uppgávur og tilfar til grunddeild: Bøkurnar um Hervør og Høgna fylgja skúlaárinum, og í teimum er tilfar, sum svarar til árstíðir og hátíðir. Hervør og Høgni halda eisini føstulávint.
Til 2. flokk: Hervør og Høgni og hini
Til 3. flokk: Hervør og Høgni í triðja
Les meira um bókarøðina, Hervør og Høgni, her.


text:
Tíðindaskriv
07.12.2017 - 08:16
Mentan > Mentan > Barna- og ungdómsmentan
Leygardagin kunnu børn í øllum aldri leita sær í Tórsgøtu í Havn, har Margarinfabrikkin skipar fyri barnamentanardegnum, Barnajól.
Margarinfabrikkin hevur opið hús fyri børnum, ungum og vaksnum. Øll eru vælkomin inn á gomlu fabrikkina at royna seg innan ymiskt handaligt, fáa sær ein kaffimunn ella bara forvitnast eftir, hvat Margarinfabrikkin hevur at bjóða.
Hendan dagin eru Margarinfabrikkin og Posthúskjallarin karmar um ymiskar verksmiðjur, bommfabrikk, vakurleika-salong og tónleikaframførslur. Tiltakið er ókeypis og ikki er neyðugt at melda seg til verkstøðini, har møguleiki er at spæla sær við køkudeiggj, lakkera jólanegl ella royna onkra av meiri listakendu verkstøðunum. Eisini verða tónleikaframførslur við gentubandinum Chiks, dreingjabandinum Triple Hooties og kórinum Jólastjørnurnar.
Í Prentverksmiðjuni hjá Oggi Lamhauge ber til at spæla sær við skap og litir. Her fáa børnini høvi at gera sær eitt grafiskt prent og royna, hvussu ein grafikari arbeiðir. Millum annað sleppur man at royna at skava í eina metalplátu við nál og síðani prenta. Eisini verður jólaítriv í Margarinfabrikkini, har høvi verður at klippa, líma og tekna.
Í Posthúskjallaranum verður vælumtókta bommfabrikkin, har børnini fáa høvi at gera síni egnu bomm, og fáa tey heim við, um tey ikki verða etin á staðnum, væl at merkja.
Er hugurin heldur til at spæla vid leir, leggur Guðrið Poulsen lag á í Leirverksmiðjuni, har hugflogið fær frítt spæl. Eisini her kunnu tey smæstu vera við at evna alt frá nissum til nasahyrningar. Treytin er, at leirverkið passar í ein brævbjálva, tí tað skal fyrst ein túr heim til Guðrið, har tað verður brent, áðrenn tað verður sent heimaftur við posti.
Eru hendurnar vorðnar skitnar av leiri og máling, ber til at vitja vælumtóktu vakurleika-salongina hjá Maragarinfabrikkini. Her kunnu neglirnar gerast jólaklárar, nýlakkeraðar í alskyns litum. Góð hárfríðkanarfólk og “make-up artistar” flætta hárið og seta hárið upp ella mála andlitið.
Starvsfólk, ungar gentur og dreingir úr Margarinfabrikkini, hjálpa til, so at bæði børn, ung og vaksin kunnu fáa ein minnisríkan dag.


text:
Nakað av tí fyrsta eg byrjaði at hugsa um, tá eg var blivin við barn, var hvat kyn hetta nú mundi verða. Tað er leingi at bíða eftir hesum svarinum, og eg gjørdi mær alskyns tankar. Sum tey flestu vita, so eri eg eitt trúfast viðhaldsfólk av øllum damuligum, didduligum, kvinnuligum sum vit kunnu koma í tankar um. Tískil kendist tað sum tað mest natúrliga fyri meg, at vit sjálvandi skuldu fáa eina diddu.
Fleiri av mínum vinkonum øtaðust tá tær hoyrdi meg snakka, um hvussu stórt ynski eg hevði um at fáa eina gentu. Jaja, tað ljóðar kanska eitt sindur grunnskygd, men sum eg havi skilt á lagnum, er hetta púra vanligt. Nógvar kvinnur ynskja sær døtrar, tí hetta er kent fyri tær. Eins og menn ynskja sær synir, sum teir kunnu taka við til fótbólt, út at fiska osf.
Eg eri jú greið yvir hvussu tað er at verða kvennkyn, og av tí sama kenni eg meg onkursvegna betur rustaða til at fáa eina gentu. Men altsoooo, misskilji meg ei, um tað er ein drongur, so skal hetta ikki verða nakað sum helst minni fantastiskt! Hetta eru bara tankar eg havi, og havi havt, sum fyri meg kennast púra natúrligir.
Náhh, men tá tíðin kom til 20 vikur skanningina, gleddi eg meg sum eitt smábarn. Altso eg var sooooo spent, at eg trúði at eg fór at fella um, áðrenn eg kom inn í rúmið. Eg sigi beinan veg við sjúkrasystrina, at vit vóru seeeeera spent at vita hvat kyn tað var. “Jajaa, det venter vi med til sidst” segði hon við einum smíli. Langt um leingi, aftaná at hava kannað barnið væl og virðiliga og næstan trýst búkin hjá mær niður í gólvið (tað er øgiligt, sum tað trýsta fast tá tær skanna. Tað var eg slett ikki klár uppá, men gott er. Nú var bara at blíva liggjandi). So sigur hon “det er en pige!” og eg skríggjaði so glað eg var. Haha… ímeðan hon skannaði, helt eg meg síggja, ja næstan fleiri pissilingar! so eg var sannførd um at hetta var ein drongur, og hevði onkursvegna áðrenn havt eina kenslu av at tað nokk var ein drongur. So eg haldi næstan at eg bleiv kløkk, tá hon so segði at tað var ein genta! Men sjálvandi, mest umráðandi av øllum, var at hon hevði tað gott inni í búkinum hjá mammu síni og øll mátini sóu góð út. (Gud havi lov!)
Náhh… so kundi eg byrja at hyggja eftir ljósareyðum og binda og bíleggja ymiskt. Ohh frata tað er nógv fitt. Men nú eg byrjaði at hugsa meg um, so helt eg ikki at handan sjúkrasysturin ljóðaði so sannførandi, tá hon segði barnið hjá okkum vera eina gentu. Ohh my god, altso hvat um eg nú fór at gera alt klárt og so var tað ein beiggi tá tað kom út??!! Brádliga byrjaði eg at hoyra fleiri og fleiri søgur frá fólki, har hetta var hent. Eisini hevði eg dreymar, har tað vísti seg at vit høvdu fingið ein beiggja. Og kenna tit hatta tey gjørdu fyrr, við nál og tráð, har man heldur tráðin uppiyvir pulsaðrini og um nálin flytir seg tvørturum er tað ein beiggi og um hon melur runt er tað ein didda. Ja, hjá mær fór tað tvørturum, óansæð hvussu ofta eg royndi!!
So sum tann kontrol freak sum eg eri, kláraði eg ikki at liva í hesari óvissuni. Eg MÁTTI fáa eitt greitt svar uppá hetta. Hvat kundi eg gera?? Eg setti meg í samband við SNÝÐIÐ í runavík og fekk bílagt eina tíð til 3D og 4D skanning.
(framhald næstu ferð..)
M&K


text:
Danski elitusjefurin Lars Sørensen skrivar rættiliga áhugavert her á bloggu síni á svoem.dk, um sínar tankar nú danskir landsliðssvimjarar skifta feløg. Vit hava hoyrt um hetta fyrr, at tað møguliga er tí at summi feløg bjóða løn, sum til dømis nú Mads Glæsner skifti felag. Sørensen heldur at – ja – tað kann skyldast at størri krøv eru til løn, nú landsliðssvimjararnir ikki gevast so tíðliga sum fyrr, og tí hava tørv á veruliga professionalisering. Men hann sigur eisini frá svimjarunum, at teir virðismeta eisini annað enn pengar, sum til dømis at feløgini minnast til at viðurkenna teir.
Í Danmark er tað so, at teir allarbestu svimjararnir fáa tilboð um at venja saman á “Det Nationale TræningsCenter”, undir landsliðsvenjaranum Paulus Wildeboer. Men tó so, at teir enn hoyra til sítt upprunafelag, á donsku meistarastevnuni og líknandi. Og Sørensen sigur beinleiðis: “Eliteafdelingens holdning er den, at svømmerne skal respektere deres klubber og det bagland de kommer fra, når de skifter til NTC. Det er jo sådan, at svømmerne på trods af ophold på NTC stadig fastholder at være startberettiget for deres klubber, og at Dansk Svømmeunion aktivt støtter NTC-svømmeres hjemrejse til klubtræning med mere”.
Men har er altso okkurt við, at upprunafeløgini meira ella minni gloyma sínar svimjarar á úrvalsdeplinum. Sørensen hugsar eina støðu, har svimjarin eftirhondini hevur lítið og einki samband við upprunafelag og upprunavenjara, og tí ikki følir neyðugan uppbakning, tá ið hann so einaferð av einhvørjari orsøk fær tørv á hjálp og viðurkenning. So skiftir hann kanska til felag ella velur at gevast, og venjararnir velja heldur at skeldast um hvønn annan og svimjaran, enn at tosa við hvønn annan. “Og er det virkelige problem ikke her, som allerede antydet, at uligheden i dansk elitesvømning vokser? Svømmerne bliver stadig mere professionelle, og klubbernes organisering og matchning af denne udvikling halter bagefter. Sammenhængskraften er under pres.”
Áhugaverdur lesnaður, um eina støðu sum kanska er eitt sindur fjar frá okkum í Føroyum, við tað at vit ongan úrvalsdepil hava, og heldur onga Team Danmark líknandi skipan til at ‘professionalisera’ svimjihópin við. Tí er tað her hjá okkum nokk meira uppgevandi, at man til dømis sum venjari á Toftum bara velur at skilja, at svimjararnir gevast ella skifta felag, tá ið teir vaksa burtur úr 16 metra hylinum, ella fáa trupulleikar við bæði at venja og arbeiða ella taka útbúgving. Her eru enn so forsvinnandi fáar skipanir til at fáa tingini at sampakka, at vit bara velja at njóta tað meðan vit hava tey.


text:
Orð og lag: Duncan McNeill
Týtt: Victor Danielsen
1. Lukkuligur eri eg, og eg skal siga hví:
Jesus gjørdi hjartað glatt;
troyttur, einsligur eg var,
Jesus kveikti ljós hjá mær,
og hann gjørdi hjartað glatt.
Niðurlag:
Jesus gjørdi hjartað glatt, og frið eg fann,
Jesus kom við sól, og myrkrið burtur svann;
alla synd hann fyrigav, og nú eg syngja kann:
Jesus gjørdi hjartað glatt,
ja, Jesus gjørdi hjartað glatt!
2. Áh, eg minnist væl hin dag, tá Jesus frelsti meg,
og hann gjørdi hjartað glatt!
Tá ið syndin bant meg so,
kom hann, bar mær gleðiboð,
og hann gjørdi hjartað glatt.
3. Lítur tú á Jesus, gevur hann tær ævigt lív,
og hann ger títt hjarta glatt,
reinsa teg, tað skal hans blóð,
framtíðin er ljós og góð,
tá ið hann ger hjartað glatt.


text:
Jan Müller
05.11.2017 - 14:52
Oljan > Heilsa & Umhvørvi > Veðurlagsbroytingar
Nú um dagarnar varð nýggj ST- frágreiðing um veðurlagsbroytingar og CO2 útlát almannakunngjørd. Hetta hendir beint undan stóru ráðstevnuna, sum verður í týska býnum Bonn komandi vikurnar. Niðurstøðan í frágreiðingini er, at dálkingin av atmosferuni vegna CO2 útlát, og sum stavar frá mannaávum, er nógv størri enn higartil hildið og mett. Sambært veðurlagsavtaluni, sum varð gjørd í París nøkur ár herfyri, skulu øll heimsins lond leggja seg eftir at minka um CO2 útlátið, soleiðis at økingin í útlátinum verður hildið niðri undir 2%. Nú vísa útrokningar, at vøksturin helst fer at liggja nærri 3%, og henda broyting kann fáa uppaftur álvarsligari avleiðingar fyri mannaættina og vera orsøkin til ógvusligar veðurlagsbroytingar komandi árini.
Stór ónøgd er við, sambært BBC World News, at ráðgevar hjá amerikonsku stjórnini fara at luttaka á ráðstevnuni og har verja amerikonsku ætlanina at økja um kolaframleiðsluna. Tað er eingin loyna, at stór ósemja er millum leiðsluna í Hvítu húsunum og ein stóran part av amerikonskum politikarum og granskarum um orsøkirnar til og framtíðar avleiðingarnar av veðurlagsbroytingunum. Hóast Trump forseti hevur gjørt av at taka landið úr París-avtaluni, sum hevur til endamál at minka um CO2 útlátið, so fara umboð fyri politisku skipanina annars í USA at vísa sín stuðul til París-avtaluna.
Nýggja frágreiðingin hjá ST vísir, at veðurlagið fer at gerast nógv heitari orsakað av vaksandi CO2 útlátinum, og nógva staðni verður støðan so álvarslig, at tað fer at vera ómøguligt hjá fólki at arbeiða uttandura. Og eitt nú ódnirnar fara at vera uppaftur ógvusligari. Tað eru so bara nakrar av avleiðingunum av yvirupphitingini verður víst á.
Ráðstevnan í Bonn, sum ber heitið COP23, byrjar mánadagin. Hon kemur í kjalarvørrinum á ræðandi og ógvusligum ódnunum, sum m.a. hava rakt oyggjasamfeløgini í Karibiska havinum sera meint. Hóast hesar eisini hava rakt statir í USA sera meint, so heldur amerikanski forsetin ikki, at tað er útlátið av CO2, sum er orsøkin. Hann vísir á náttúrligar orsøkir og vísir aftur vísindaligu frágreiðingarnar um, at veðurlagsbroytingarnar stava av manna ávum.
Umboð fyri amerikonsku stjórnina fara á fundinum í Bonn at leggja fram tilfar, sum skal verja brúk av kjarnorku og fossilum orkukeldum, her serstakliga kol. Umboð fyri kolafyritøkuna Peabody Energy, fara at vera við á ráðstevnuni og fara at verja nýtsluna av koli í framtíðar orkuveitingini, nakað, sum skapar stóra ónøgd millum aðrar luttakarar, sum m.a. halda, at júst kol stendur fyri tí størsta partinum av dálkingini og harvið broytingini í veðurlagnum.
Eitt umboð fyri Hvítu húsini sigur sambært BBC World News, at tað kemst ikki uttan um, at heimurin fer at hava tørv á fossilum orkukeldum herundir koli í mong ár aftrat, og tað má tí vera eitt ynski frá øllum, at hesi verða brúkt so skynsamt sum tilber.
Framleiðarar og brúkarar av fossilu orkukeldunum olju og gassi gera mun á hesum báðum orkukeldunum og so koli, sum kanningar vísa er tað mest dálkandi bæði fyri umhvørvið og heilsuna hjá fólki. Sagt verður, at fyrst og fremst nátúrgass og síðani olja, eiga og koma at vera partur av framtíðar oljumixinum tvs. orkusamansetingini saman við varandi orkukeldum so sum vindi- og sólorku. Heimurin fer at hava tørv á olju og gassi í mong ár aftrat, tó at olju- og gassfeløgini eisini síggja tørvin á og týdningin av at gera íløgur í tær nýggju varandi orkukeldurnar. Men tað eru so eisini tey, sum ikki vilja hoyra talan um hesa útleggingina men heldur síggja allar fossilu orkukeldurnar tvs. olju, gass og kol, sum nærum javnbjóðis orsøkir til veðurlagsbroytingarnar, tó uttan at taka støðu til, hvussu heimurin kann vera olju og gass fyriuttan í nærliggjandi framtíð.
Men útlitini til at fleiri fara at royna at verja nýtsluna av fossilum brennievnum í orkunýtsluni fer uttan iva at møta stóra mótstøðu frá mongum síðum. Andrew Norton, stjóri í International Institute for Environment and Development, sigur, at tað er heilt burturvið, tá eitt nú kolaídnaðurin loyvir sær at føra fram á eini slíkari ráðstevnu, at kol eins og aðrar dálkandi orkukeldur, kunnu vera partur av stríðnum móti veðurlagsbroytingum. Hann heldur hetta fyri sera vandamikla og absurda leið á ganga.
“Henda ráðstevnan hevur als ikki pláss fyri at verja nýtsluna av fossilu orkukeldunum. USA má koma aftur til samráðingarborðið og hjálpa til við fáa bilbukt við útlátið og tær avleiðingar tað hevur á fólk og umhvørvi. Norton fær stuðul frá teimum mongu vísindamonnunum, sum hava fylgt við veðurlagsbroytingunum og kannað tær og nú eisini fleiri framstandandi amerikonskum politikarum, sum ætla sær at luttaka á ráðstevnuni í Bonn.
Nýggjasta frágreiðingin um veðurlagsbroytingarnar vísir, at tað er sera hugsandi, at broytingarnar í veðurlagnum eru úrslit av útlátinum, sum menniskju eru upprunin til, og sum fer út í atmosferuna og dálkar hana.
Sum skilst fara nógv umboð fyri politiskar og vísindaligar stovnar í USA, sum ikki taka undir við politikkinum hjá Trump, at luttaka á ráðstevnuni í Bonn, stovnar og fólk sum taka undir við París avtaluni.
“The US Climate Alliance”, sum fevnir um 14 statir, sigur, at tey tosa vegna 36% av amerikanska fólkinum og um talan var um eitt sjálvstøðugt land, vildi tað verið tann triðstørsti búskapurin í heiminum.
Roknað verður við at 20.000 luttakarar fara at vera við til ráðsstevnuna í Bonn komandi tvær vikurnar. Endamálið við henni er at styrkja og stuðla uppundir avtaluna, sum varð gjørd í París ár herfyri. Hetta arbeiðið skal vera liðugt móti endanum av 2018.


text:
Berlin 2013
Nám Xarar fingu reyðfiskaroyndina í dag
03. Mai 2013
Eftir at hava vitjað Checkpoint Charlie í morgun,
les meir
Grannarnir vistu einki
01. Mai 2013
Sachsenhausen er týningarlega, ið liggur uml. 35 km norðanfyri Berlin
les meir
1.mai er enn ein stríðsdagur í Týsklandi
01. Mai 2013
Í dag er mikdagur 1. mai; og hetta merkir Berlin
les meir
Berlin ein høvuðsborg í Evropa
29. Apr 2013
Donsk kvinna var frásøgufólk í bussinum í dag, meðan vit koyrdu runt í Berlin.
3,4 mió. fólk búgva í dag í Berlin
les meir
OL var eisini fyrr ein sýnisgluggi
29. Apr 2013
Nám X’arar vitjaðu í dag olympiska leikvøllin í Berlin,
les meir
Blóð átti at verið tjykkri enn vatn
28. Apr 2013
Stasi-fongsulið hongur óloysiligt saman við 44-ára søguni um politiska forfylging í DDR – tí, ið vit kendu sum Eysturtýskland.
les meir
Listarligt og søguligt afturljóð í Berliner Dom
28. Apr 2013
Sunnudagurin byrjaði við kirkjugongd í Berliner Dom, har bæði Nám X-arar og kantata hjá Bach
les meir
Nám X hópurin komin til Berlin
27. Apr 2013
Eftir drúgva ferð, ið byrjaði flaggdagin, er Nám X hópurin loksins komin til Berlin,


text:
Innlært hjálparloysi
Vit hava, í vøggustovunum, í Sóljugarði, arbeitt eftir tí sjónarmiði, at børn eru fødd við eini røð av førleikum, sum teirra menning byggir uppá. Tí eru børn aktivt við til at skapa teirra egnu menning. Og heilt frá byrjan av eru børn sosial individ, sum søkja samspæl við onnur.
Hetta sjónarmiðið á børn, heuvr Lise Ahlman granska í, skriva bøkur um og gjørt video upptøkur av. Og er tað hennara tilfar, sum vit arbeiða útfrá. Hon kallar tað "Innlært hjálparloysi", tá børn ikki verða tikin við í tá, eitt nú blæðan skal skiftast, tey skulu lata seg í klæðir, ella til eina máltíð.
Í vøggustovunum eru tað nógvar praktiskar uppgávur. Og ofta er tað nógv at gera, tí er tað vandi fyri, at tær praktisku uppgávurnar verða gjørdar so skjóttt og effektivt, sum gjørligt. Men tað er sera týdningarmikið fyri børnini, at tey verða tikin við í øllum aktivitetum. Um tey ikki verða tað, verða tey passiv og verða snýtt fyri praktiskari læring, samspæli og menning.
Tá vaksin forvanta at smá børn eru hjálparleys, ger tað, at tey vaksnu ikki duga at síggja teir førleikarnar, sum børnini longu hava ella eru í ferð við at læra. Tá børnini royna at peila seg inn á, hvat tey vaksnu vanta av teimum, ella ikki vanta, verða tey fastlæst í teirra egna hjálparloysi. Tá verða børnini passivir lutir, sum móttaka umsorgan.
Tað er góð umsorgan, tá børnini sjálvi duga. Tí skulu tey verða tikin við, sum aktivir viðspælarar, tá blæðan skal skiftast, tey skulu lata seg í klæðir osv. Tað er í samstarvinum millum børn og vaksin, at tann vaksni kann skapa eitt gott tilknýti og tryggleika, sum gevur barninum hug og mót til at møta níggjum avbjóðingum.
Børnini hava tørv á at verða stuðlað av okkum. Okkara troyst, uppmuntran, góðkenning, íblástri, hjálp til at loysa tvístøður, at tosa við, fáa svar frá, líka sum tey eisini hava tørv á tryggleika, nærleika, fysiskari kontakt og stuðli, frá okkum vaksnu. Alt hetta hava tey tørv á fyri, at hava dirvi til at læra seg nakað nýtt og royna nýggj mørk.
Um vit skulu kenna teirra tørv, mugu vit geva okkum stundir til at vera nærverandi. Til virkuliga at lurta, fara niður í barnahædd, síggja tey smáu signalini. Vit vaksnu kunna hava lindi til, at halda okkum vita, hvat børnini hava tørv á og koma tí til at svara fyri tey av og á. Serliga um vit skula skunda okkum.
Sjálvbjargin børn er ikki eitt mál í sær sjálvum. Men tað, sum hevur týdning ar, at vit eru felags um nakað, at børnini kenna seg sædd og kenna at tey hava ávirkan á sítt egna lív. At tey verða viðurkend við øllum sínum kenslum og førleikum. Ella bara verða viðurkend fyri tað, sum tey eru.
Hetta er tað, sum vit arbeiða við. Okkara mál er at børnini skulu verða aktivir luttakarar í teirra egna lívi. Hetta verður gjørt við at vit finna fram til arbeiðsháttir, sum inndraga børnini. Vit royna nýggjar mátar at gera tey praktisku tingini uppá og raðfesta tíðina, saman við børnunum, heldur enn at raðfesta skjótleika.


text:
Sum fjølmiðlarnir longu hava greitt frá vítt og breitt, so var reisigildi hildið í gjár á nýggja miðnámsskúlanum í Havn, Glasir. Talan er sjálvandi um eitt týdningarmikið vegamót í Føroya størstu verkætlan, sum tað hava verið stórar avbjóðingar við, eftirsum byggingin hevur verið rakt av nógvum trupulleikum. Hetta er ikki ókent nakrastaðni í sambandi við stórar byggiverkætlanir. Í gjár vóru hesir trupulleikar lagdir til viks eina løtu, meðan reisigildið fór fram.
Tiltakið, sum varð hildið í leingjuni við høvuðsinngongdina og út móti stóra runda høvuðsbygninginum, byrjaði við, at Ewald Kjølbro, stjóri á Landsverki, bjóðaði vælkomin, og segði nøkur orð um gongdina í verkætlanini.
- Hetta er eitt vegamót og ein stórur dagur fyri okkum øll, sum hava við verkætlanina at gera. Ikki minst fyri tey, sum fara at hava sína dagligu gongd her. Tað veri seg bæði næmingar, lærarar og starvsfólk annars, segði Ewald Kjølbro.
Hann vísti á mongu snávingarsteinarnar á vegnum, sum hava borið í sær stórar avbjóðingar.
- Onkrar kundu vit havt verið fyri uttan, men tað lata vit liggja í dag. Kjarnin í øllum er, at okkara unga ættarlið skjótt fær góðar og virðiligar karmar at leggja grundstøðið undir víðari útbúgving. Tað veit eg fer at gerast veruleiki við tí stásiliga bygningi, vit nú standa í, segði stjórin á Landsverki.
Síðani fekk Rigmor Dam, landsstýriskvinna, orðið, og eisini hon fegnaðist um teir stóru framtíðarmøguleikarnar, ið stóru og stásiligu skúlakarmarnar fara at geva unga ættarliðnum.
Bogi Bech Jensen, rektari á Glasir, sum til gleði fyri útlendsku áhoyrarnar úr Danmark og Íslandi valdi at halda sína talu á enskum, vísti á stóru møguleikarnar á Glasi, ið verður ein samanlagdur skúli millum Studentaskúlan, Handilsskúlan og Tekniska Skúla við plássi fyri umleið 1.500 miðnámsskúlanæmingum.
Arkitektarnir handan glasiligu verkætlanina vóru sjálvandi komnir til Føroya í sambandi við reisigildið.
Bjarki Ingels, sum hevur lagt navn til ungu og longu heimsgitnu arkitektafyritøkuna, BIG – Bjarke Ingels Group, greiddi frá visjónunum við bygninginum.
Fyritøkan, sum í 2007 gjørdi vinnandi uppskotið til skúlan í arkitektakappingini, hevði tá umleið 70 fólk í starvi. Í dag eru umleið 400 starvsfólk á BIG, ið fyri nøkrum árum síðani lat upp deild á sjálvum Manhattan í New York.
- Sjálvt um skyline á Manhattan er stórsligið, so er tað einki ímóti tí, vit síggja her, segði Bjarke Ingels og peikaði á náttúrugivnu umstøðurnar kring skúlan við framúr góða útsýninum frá skúlanum yvir høvuðsstaðin og Nólsoyarfjørð.
Ein annar av ánarunum í BIG, arktekturin Finn Nørkjær, sum er tann, ið mest hevur arbeitt við stóru verkætlanini, fekk eisini orðið. Hann arbeiddi í Føroyum og búði her saman við familjuni í eitt hálvt ár, meðan verkætlanin varð teknað. Hann fegnaðist um úrslitið av samstarvinum um verkætlanina.
Teir umleið 200 gestirnir fingu undir reisigildinum bjóðað lættari ábit og drekka. Veðrið var av tí fagrasta, sum tað hevur verið nú í fleiri vikur, og tað gjørdi sjálvandi sítt til, at tiltakið eydnaðist so væl.
Glasir er umleið 20.000 fermetrar til støddar, og fíggjarkarmurin fyri verkætlanina er 515 mió. krónur, íroknað innbúgv og annað. Eftir ætlan skal vera klárt at flyta inn við skúlaársbyrjan næsta ár.


text:
Portugisiskt mál
Portugisiskt mál er í ætt við sponskum, men kortini eru málini rættiliga ymiskt. Serliga er tað ljóðið í málunum, ið brýtur frá - lættari er hjá portugisum og spaniarum at lesa enn at hoyra málini hvør hjá øðrum. Tó skilja nógvir portugisar spanska talu, ið liggur tættari upp at tí skrivaða enn portugisiskt ger.
Portugisiskt er ættað úr latíni og ávirkað av arabiskum og øðrum málum, av tí at portugisar altíð hava verið sjófólk, við stórum handilssambandi við útheimin.
Frá 1500- til 1700-árini var portugisiskt eitt týdningarmikið handils- og samskiftismál, nakað sum enskt er nú á døgum.
ÚtbreiðslaRætta
Umframt at verða talað í Portugal, verður portugisiskt mál tosað í Brasilia, Guinea-Bissau, Angola, Mosambik, Makao, Grønhøvdaoyggjunum og Sao Tomi og Prinsipi. Málið verður talað av umleið 180 mió. fólkum kring allan heim.
KeldurRætta
- Den lille danske encyklopædi. Gyldendal (2005).
- Romanske sprog.


text:
- 1. Hvat geri eg, um mín tónleikur er spældur alment, men eg ikki fái avrokning fyri tað frá Koda?
Tú kanst klaga í upp til 15 mðr. eftir ta tíð, har tú átti at fingið útgjald frá Koda. Fyri at vit kunnu gjalda fyri eina framførslu, er neyðugt, at talan er um eina almenna framførslu, har fyriskiparin rindar til Koda. Koda metir, áðrenn kravt verður inn, hvørt ein konsert er at meta sum almenn ella ei.
- 2. Hví skal eg rapportera konsertir til Koda?
Koda rindar fyri tey verk, ið verða spæld alment t.d. á einari konsert. Spælir man t.d. átta egin løg og trý tøkuløg, mugu vit fáa at vita hvørji løg eru spæld, so vit fáa rindað til røttu rættindahavararnar. Okkum tørvar tí rapportering frá teimum bólkum, ið spæla live í Føroyum, tí tað eru bólkarnir og listafólkini ið vita, hvat verður spælt í Føroyum.
- 3. Skal eg biðja um loyvi, tá eg geri eina nýggja útgávu av einum sangi, sum onkur annar hevur skrivað?
Ja, tú skalt altíð fáa loyvi, um tú ætlar at broyta orð ella lag á einum vardum verki. Verjutíðin er 70 ár eftir rættindahavararnir eru deyðir.


text:
Kunningarstova
Ein Kunningarstova (Enskt: Visitor Center ella Visitor information center ella Tourist information center) er eitt stað, har ferðafólk, fremmandafólk og eisini fólk sum búgva á staðnum kunnu leita sær kunning um útferðarmøguleikar í økinum, um vitjunarverd støð, fáa útflýggja eitt kort yvir økið osfr.
Kunningarstovur í Føroyum[rætta | rætta wikitekst]
Í Føroyum eru bæði kunningarstovur og kunningardiskar kring landið. Kunningarstovur eru m.a. á hesum støðum í Føroyum: Tórshavn, Klaksvík, Tvøroyri, Vágur, Sandur, Miðvágur, Runavík og Fuglafjørður. Hesar kunningarstovur samstarva hvør við aðra og hava felags heimasíðusniði og allar síðurnar eita visit og so navnið á økinum ella býnum, t.d. visitnordoy.fo, visitsuduroy.fo og visittorshavn.fo. Tað er ymiskt, hvussu hesar kunningarstovur verða fíggjaðar. Nakrar vera partvís fíggjaðar av kommununum í økinum og við stuðli frá økisferðavinnufelagnum, sum fær stuðul úr landskassanum gjøgnum tað ráðið, sum ferðavinnan hoyrir undir. Øll økini í Føroyum hava hvør sítt økisferðavinnufelag, sum fær stuðul frá landinum fyri at menna ferðavinnuna í teirra øki, tey eru seks í tali (2013). Hesi ferðavinnufeløg kunnu lata stuðul til kunningarstovur, og tað hevur eisini verið føst mannagongd í fleiri av økjunum, at ein partur av rakstrinum hjá kunningarstovunum verður fíggjaður av hesum stuðuli. Kunningarstovurnar hava ein kunningarleiðara og tær størru kunningarstovurnar hava onnur starvsfólk afturat leiðaranum. Kunningarstovurnar á smærri økjunum hava sum oftast bert tað eina starvsfólkið. Í Suðuroynni og Eysturoynni eru kunningarstovurnar inni á býráðsskrivstovunum. Kunningarstovan í Havn hevur húsast ymsastaðni í miðbýnum. Í løtuni (2013) er hon á Vaglinum inni í húsinum hjá Gamla Bókahandli (H.N. Jacobsen's Bókahandil).[1]


text:
Orð: A. Hovden
Lag: Karl Svensen
Týtt: Nyholm Debess
1. Faðirs míns hond var so slitin og hørð
í strevi við svongd og neyð;
til konu og børn úr gaddajørð
hann strevaði bjarging og breyð.
2. Róði við blýtungum árum mót streym,
so húðleys tá hondin varð.
Tá kvøldið kom, hon kendist so eym,
at náttin ei blund honum bar.
3. Aldri eg gloyma vil faðirs míns hond,
hvør fingur krøktur av ár.
Hon lýsir sum perlan við skeljastrond,
tó slitin, útlúgvað og sár.
4. Tíðan eg troytni – og streym valdið fær,
ta trúføstu hond eg kann sjá. –
Tá vørrar frá ár – hann knáur var,
og bátur við helluna lá.


text:
Klassiskt skeið í nýggjum (net)hami
Nýggja útbúgvingin í orku- og umhvørvisverkfrøði, sum Náttúruvísindadeildin bjóðar út í ár, fer at hava einstøk skeið frá deildini DTU Compute á Danmarks Tekniske Universitet.
Støddfrøðin er eitt grundleggjandi fak í øllum verkfrøðiútbúgvingum. Nú Náttúruvísindadeildin á Fróðskaparsetrinum í ár bjóðar út eina nýggja bachelorútbúgving í orku- og umhvørvisverkfrøði, verður undirvísingin í støddfrøði skipað á ein nýggjan hátt.
Avtala er fingin við deildina DTU Compute á Danmarks Tekniske Universitet, um at okkara studentar fylgja undirvísingini í skeiðnum MATEMATIK 1, sum er eitt felags støddfrøðiskeið fyri allar teir um 900 studentarnar, sum byrja lestur á DTU í heyst.
Skeiðið er sett til 20 ECTS (námsstig), svarandi til ein triðing av arbeiðsorkuni hjá studentinum tað fyrsta lestrarárið. Umframt vanligar fyrilestrar og bólkaarbeiði, hava tey á DTU skipa so fyri, at fyrilestrarnir verða sendir beinleiðis umvegis netið (live streaming), men verða eisini 'bandaðir', so studenturin kann hyggja/lurta seinni, sum tað hóvar honum.
Studentar á Náttúruvísindadeildini, sum fylgja hesum skeiði, fáa høvið at hittast í Nóatúni til bólkaarbeiði tvær ferðir hvørja viku, har faklærari er tøkur at veita stuðul og hjálp.
Lærubókin farin á (net)bláman
Alt undirvísingartilfar er tókt á netinum, bæði vanligt lærubókatilfar, vikuseðlar, uppgávur, svar og leiðbeiningar. Um skeiðið verður m.a. sagt á heimasíðuni 01005.mat.dtu.dk:
... På Matematik 1 forsøger vi helhjertet at udnytte de muligheder for fornyelse af undervisningen, som it og nettet giver.
... Dette ønsker vi at understøtte med en bred vifte af webbaserede læringsobjekter og aktiviteter. Traditionelle undervisningsmaterialer som lærebøger og trykte ugesedler (...) erstattes af eNoter, video-instruktion og elektroniske opgaver, der udnytter link-teknologier og lægger op til en mindre lineær læringsstil.
Vitjan
Í sambandi við avtaluna við DTU Compute hevur Karsten Schmidt vitjað á Náttúruvísindadeildini í hesi vikuni. Karsten samskipar virksemið kring skeiðið MATEMATIK 1 og hevur verið við til at seta skipanina í verk, fyrst við royndarkoyringum í 2009 og við fullum seglum frá lestrarárinum 2010/2011.
Javnan verður eftirmett, hvussu hesin nýggi skeiðsformurin roynist. Sum heild hava bæði studentar og lærarar verið glaðir fyri skipanina, serliga fleksibilitetin og hetta, at studentar fáa betri umstøður at laga læringina til teirra lestrarvanar. Onkrar smærri tillagingar eru gjørdar, men bulurin er tann sami, nú skipanin fer at koyra á fjórða sinni komandi lestrarár.
Støddfrøðiforritið Maple
Ein týðandi táttur í skeiðnum er nýtsla av støddfrøðiforritinum Maple, sum er eitt tað mest framkomna amboðið av sínum slag. Umframt til støddfrøðiundirvísing á hægri stigi verður Maple eisini nógv brúkt í støddfrøði á miðnámsskúlum kring heimin. Um Maple verður m.a. sagt á nevndu heimasíðu:
... Maple er et univers af muligheder for at dyrke matematik, både når det drejer sig om at forstå de grundlæggende begreber, og når opgaven er at udforske aspekter af verden gennem visualiseringer, analytiske modeller og numeriske beregninger.
Á vitjanini varð hildin ein stutt verkstova, har Karsten Schmidt greiddi luttakarum frá um Maple og nýtslumøguleikar í undirvísingini. Millum luttakararnar vóru fleiri støddfrøðilærarar frá miðnámsskúlum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Líknandi greinar
Hús brend í Bjargamannadali á Borðoynni í nátt
Eini summarhús sum vóru í Bjargamannadali á Borðoynni, eru brend í grund í nátt. Umleið kl 02:00 í nátt bleiv tyrlan boðsend, saman við sjúkra- og sløkkiliði í Klakasvík. Norðoya Portalurin & News.fo ringdi til vakthavandi á Politistøðini kl. 06.17 og har bleiv váttað, at eini hús vóru brend sunnast á Borðoynni, men upplýst bleiv Les meira…
Pop Up Shop hevur seinasta søladag í Klaksvík ídag
Kl. 18.00 í dag er seinastu søludagurin hjá Pop Up Shop handilinum í Klaksvík á hesum sinni. Nógv góð tilboð eru og geva tey av ymiskum vørum heili 50% í avsláttri. Norðoya Portalurin og News.fo vóru á gólvinum og sera fínt var tað, tí har varð reyðu løbarin breiddur út fyri okkum. Tvær fryntligar kvinnur Les meira…
Rókur Trygvason frá Ægir silvur og stórt persónligt met
Rókur Trygvason frá Ægir svam ein serstakliga góðan 200 metur bringu seinnapartin í Bergen Swim Festival 2018, har hann settið eitt stórt persónligt met við tíðini 2:24.49 og nú er hann minni enn eitt sekund frá Junior metinum, sum er 2:23.72 og sum Roland Toftum eigur. Roland Toftum svam í A-finaluni fyri seniorar og hansara Les meira…


text:
Sjúrðarberg - Einfalt og sjálvsagt
Tað sær út til at vera trupult hjá fjøldini at skilja, hvussu einfalda roknistykki hjá JFK hongur saman. Eg meini sjálvandi við roknistykkið um Sjúrðarberg.
Haldi tó at orsøkin er at tað er trupult hjá teimum flokstrúgvu at fáa rættar upplýsingar. Maður er sendur av húsi at mainipulera fjøldina, fyri at avmarka tann skaða, sum møguliga er av støðuni, sum nú er íkomin.
Og tað verður ikki spart uppá ósannindi. Omma hevði sagt at tað er synd at lúgva og langomma hevði sagt: Ingen tyv er so led og slem, som dem som farer med løgnen frem.
Aksel og so Høgni komu fyrstir fram á torg og gjørdu reiðaran til lygnara. Men teir gloymdu prógvini.
Mær rann til hugs orðini hjá Hergeir Nielsen einaferð fyri nógvum árum síðan á Løgtingsins røðarapalli. Hergeir segði: Nú var prestur, sum ikki einaferð, hinumegin sannleikan.
Tað er sjálvandi trupult hjá palliba at skilja, tá hentu idiotarnir verða sendir út á markina at villeiða fjøldina. Teir endurtaka boðskapin fá ovastu sovjettini. Og sig eina lygn nóg ofta so verður hon sannheit.
Tað stutta av tí langa er, at stjórin í JFK boðaði frá, at Sjúrðarberg var seldur og orsøkin var fiskivinnunýskipanin. Hetta er seinni váttað av nevndini í tíðindaskrivi. Orsøkin til søluna er eisini váttað.
Fiskaríministarin var uttanlands, tá sølan var fráboðað. Tað var alment kanska eina viku áðrenn, at sølan helst bleiv veruleiki. Tí høvdu okkara ráðandi menn helst tíð at fyrireika seg, men sigast má, at tað gekk ikki væl.
Hvør orsøkin var til at Løgmaður sá seg noyddan at gera reiðaran til lygnarar er trupult at meta um. Men tað kann Løgmaður ivaleyst best svara fyri sjálvur. Men tað er próvfast at Løgmaður sendi tíðindaskriv við yvirskriftini: Fiskivinnunýskipanin hevur einki við søluna at gera. Fiskimálaráðharrin segði tað sama við In.fo
Tað skilja øll vanlig fólk sum, at Løgmaður og Fiskimálaráðharrin siga at Hanus Hansen sigur ósætt. Eg eri uppvaksin við at ósatt eitur lygn. Nú á døgum er tað fínt at siga ósatt og í lagi at lúgva og ókorrekt at siga lygn um tað sum er ósatt.
Ein skuldi trúð at ein slíkur pástandur frá Føroya Løgmanni var grundgivin óalmindiliga væl. Men so er ikki. Tey sjónarmið sum Løgmaður førir fram eru øll afturlítandi. Og onki sum Løgmaður førir fram afturvísir tað sum Hanus Hansen og JFK hava ført fram.
Í rundum tølum er støðan tann, at kvotan í 2018 er 27.000 tons. JFK eigur uml. 44prosent. Tað varierar, men vit brúka hetta sum dømi tá vit rokna og munurin er so lítil at tað ger ongan mun.
Uppboðssølan er 15% av teimum fyrstu 27.000 tonsunum og 100% av nøgdini sum er størri enn 27.000 tons.
Harumframt hevur Fiskimálaráðharrin til ein og hvørja tíð rætt at útluta menningarkvotur á 8,5% av samlaðu kvotuni. Og tað hevur hann loyvi til at gera í morgin sjálvt um hann dagin fyri hevur lovað at ongin menningarkvota verður útlutað komandi 10 árini.
So koma vit til roknistykki
44% av 27.000 tonsum er 11.880 tons. Hetta er tað JFK hevði havt rætt at fiska uttan uppboðssølu og menningarkvotu.
JFK átti 44% av 27.000 T 11.880T
Uppboðsøla 15% av 11.800T 1.782T
Menningarkvota 8,5% 1.010T
Eftir nýggju skipanini eigur JFK 9.088T
Minkingin er tí sambært hesum roknistykki 2.792 tons.
Gadus hevur seinastu árini fiskað uml. 9.000 tons. Sjúrðarberg hevur fiskað væl minni.
Fyri JFK eru alternativini tí hesi trý eg havi sett upp í talvu.
Gadus Sjúrðarberg
Eftir gomlu lógini 9.000T 2.880T
Alt. 1 Eftir nýggju lógini 9.088T 0T
Alt. 2 eftir nýggju lógini 6.885T 2.203T
Tað eigur at verða til at skilja, at meðan tað eftir gomlu lógini bar til at lata Sjúrðarberg fiska, so ber tað ikki til eftir nýggju lógini. Alternativ 2 eftir nýggju lógini gevur onga meining, tá tað verður samanlíkna við alternativ 1.
Prísurin á uppboðssøluni var 1,82-3,10 fyri ymisku rættindini í Barentshavinum. Avlopið var í 2017 umleið 2 krónur kilo. Møguleikin at keypa á uppboðssølu kann tí ikki brúkast til at gjalda rentur og avdráttir. Sostatt er pástandurin um at tað ber til at keypa á uppboðssølu ein tómur pástandur sum má roknast sum uttanumtos og villeiðing av fólki, sum enn ikki hava skilt at ávísir persónar siga sína søgu sum best og ikki taka sína upplýsingarskyldu í álvara.
Sostatt kan staðfestast, at tey sjónarmið Løgmaður førdi fram í tíðindaskrivi fyrr í vikuni og Fiskimálaráðharrin endurtók, eru skeiv og tíðindaskrivið átti ongantíð at verið sent út. Løgmaður átti at bíða til Fiskimálaráðharrin kom aftur úr feriu og latið hann svara fyri seg.
Kanska Løgmaður átti at sett seg inn í lógina. Tað stendur rímuliga greitt hvat endamálið er og tað var eisini tað sagt bleiv av teimum, sum atkvøddu fyri Nýskipanaruppskotinum. Tað er ongin orsøk at burturforklára tað sum ein ætlar. Og um ein skiftur meining, so ber eisini til at boða frá tí.
Orsøkin til at Sjúrðarberg bleiv seldur er Fiskivinnunýskipanin. Tað átti at verið klárt sum Gin fyri allar Tjóveldis- og Javnaðarveljarar.
Eivind Jacobsen
Stendur
P.S. Tølini eru frá Vørn við umrokningarfaktori og sjálvandi tosi eg ofta við vinnuna og fái óalmindiliga nógv at vita, tó at gloymskunar hav er stórt. Havi ikki tosað við nakran hjá JFK um hetta lesarbræv. Tosi tó av og á við JFK eins og flest øll onnur í vinnuni í samband við starv mítt á R7. Tølini eru avrundað, men tey geva eina rættvísandi mynd.
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
Eftir bókamessuna í Frankfurt í oktober 2013 var kunngjørt á Facebook-síðuni hjá Bókadeild Føroya Lærarafelags: “Stór tíðindi! RAKEL HELMSDAL ER Í UPPSKOTI TIL ALMA_PRÍSIN! Hvørt ár á bókamessuni verður listin við rithøvundum almannakunngjørdur, og beint nú er tíðindaskriv komið frá stovninum um, hvør er í uppskoti.” Eg fekk bæði andaneyð… les meira…. →
Í fyrra blogginum hjá mær um Mentanargrunnin, skrivaði eg, at eg onga starvsløn fái í ár. Hetta skal ikki skiljast sum eitt álop á grunnin. Eg havi nógv at takka Mentanargrunninum fyri. Síðani eg fyrst í 90’unum fekk mína fyrstu 1-mánaða starvsløn, havi eg fingið nógvar gjøgnum árini og serliga… les meira…. →
30. mai kundi eg skriva hesi fantastisku tíðindini: Klandursskrímsl innstillað til nýggju norðurlendsku barna- og ungdómsbókmentavirðislønina Hetta vóru stórtíðindi, sjálvandi, men leingi hevur verið at bíðja, til vit fingu at vita, um vit vóru hepnu vinnararnir ella ikki. Í skrivandi stund vita tit, at tað vóru vit tíverri ikki, men… les meira…. →
Mitt í november var tólvta Ung í Føroyum-stevnan. Upprunin til fyrstu stevnuna í 2001 er hesin: Í 1999 vóru Hedvig Westerlund-Kapnas og eg ferðaleiðarar v.m. hjá bólki av ungum føroyskum listafólkum, sum tóku lut í Ung i Norden-stevnuni í Borgå í Finlandi, saman við ungum úr øllum Norðurlondum. Vit varnaðust,… les meira…. →
NÁM, Rithøvundafelag Føroya og Norðurlandahúsið hava skrivað út eina skrivikapping fyri ung sum ganga í 9. flokki! Tveir ungir høvundar kunnu vinna eina ferð til Svøríkis í eina viku á rithøvundaskúla saman við øðrum ungum úr hinum Norðurlondunum. Tveir ungir høvundar kunnu vinna eitt árshald til bókaklubban Ung og 18-20 kunnu… les meira…. →
Ja, tað mátti koma….. Skuffilsi….. Mentanargrunnurin fær eina millión afturat!!! Jub…øøøøøøhh…. – fyrst av øll: Tað passar ikki! Mentanargrunnurin fær bara pengarnar aftur, sum vóru tiknir úr honum í fjør, tá listafólk, (sum frammaundan eru lægstlønti samfelagsbólkurin yvirhøvur), skuldu spara 20 %, væl meira enn allir aðrir samfelagsbólkar. Ok, Mentanargrunnurin fær… les meira…. →
Tann 19. september var ein sera spennandi, men ja, skal eg siga sum er, nervauppslítandi dagur. Eg svav næstan ikki náttina fyri, og tað skal líka viðmerkjast, at eg vanliga sovi sum kópurin. Lá alla náttina og hugsaði um, hvat skilagott eg kundi siga, tá eg dagin eftir skuldi standa… les meira…. →
So hevur undir- ella yvir- ella eitt ella annaðritaða verið í KvF og práta í In Mente í dag 21. mai. kl. 17, og kasta ein stein um tann totala mangulin uppá áhuga fyri barnabókum og klassiskum tónleiki, sum er í føroysku miðlunum (uttan altso In Mente…). Steinurin lappaði, og… les meira…. →
At droyma um at skapa sítt heilt egna, nakað nýtt, nakað óvanligt, og síðani at gera tað til veruleika, er ein fantastiskt uppliving, í hvussu so er meginpartin av tíðini. Tað kenst sum ein góð undabrekka, sum at súkkla í góðveðri oman eina bratta brekku og kenna sólkskinni og vindin… les meira…. →
Bókadagurin hjá Rithøvundafelagnum í Norðurlandahúsinum Sunnudagin 15. november kl. 15 verður hol sett á árliga bókadagin hjá Rithøvundafelagnum í Norðurlandahúsinum. Á skránni verður stórur partur av at nýggju føroysku bókmentunum, sum eru komnar og fara at koma í ár. Tiltakið er sera fjølbroytt: Súni Merkistein fer at hava pallviðtalur um… les meira…. →


text:
Føroyska Sjómansmissiónin: Heldur eitt skip við ongari máling sum kundi fiskað alt árið.
Tað var speiska útsøgnin hjá einum av trolmonnunum umborð á Sjúrðarbergi, tá sjómanstrúboðarin mánadagin vitjaði umborð, ynskti gott nýggjár og til lukku við “nýggja” skipinum.
Sjúrðarberg hevur verið í Noregi á sleipistøð har ymiskt viðlíkahaldsarbeiði er gjørt. Harafturat er hann sandblástur og málaður frá vandganginum og upp í masstratoppin, so hann sær gott út, hóast síni 33 ár.
- Heldur eitt ómálað skip, sum kundi fiskað alt árið! skal skiljast sum ein speisklig útsøgn, nú skipið er nýmálað, men kemur óivað at missa nógv tons av toski í Barentshavinum av nýggju fiskivinnulóggávuna og niðurskurðinum í mestloyvdu veiðu í Barentshavinum.
Um tú veitst okkurt, sum VP ikki veit - skriva so til vp@vp.fo


text:
Týsdagur, 16. Januar 2018, kl. 10:00
1. 1. viðgerð: Løgtingsmál nr. 65/2017: Uppskot til løgtingslóg um broyting í løgtingslóg um áseting og javning av almannaveitingum (Pensjónsnýskipan)
2. 1. viðgerð: Løgtingsmál nr. 66/2017: Uppskot til løgtingslóg um broyting í løgtingslóg um viðbót til ávísar pensjónistar v.fl. (Pensjónsnýskipan)
3. 1. viðgerð: Løgtingsmál nr. 67/2017: Uppskot til løgtingslóg um broyting í løgtingslóg um almannapensjónir o.a. (Pensjónsnýsipan)
4. 1. viðgerð: Løgtingsmál nr. 69/2017: Uppskot til løgtingslóg um broyting í løgtingslóg um eftirløn (Eftirlønarlógin) (Pensjónsnýskipan)
5. 1. viðgerð: Løgtingsmál nr. 70/2017: Uppskot til løgtingslóg um broyting í løgtingslóg um arbeiðsmarknaðareftirlønargrunn (Pensjónsnýskipan)
6. 1. viðgerð: Løgtingsmál nr. 71/2017: Uppskot til løgtingslóg um javningarprosent til almannaveitingar
Tingmálini verða viðgjørd undir einum og beind í ávikavist Trivnaðarnevndina og Fíggjarnevndina
7. Framløga
Um tú veitst okkurt, sum VP ikki veit - skriva so til vp@vp.fo


text:
Hjá Demich stremba vit eftir at hvessa okkum vitið, og vit fylgja støðugt við menningini. Vit ha
Hjá Demich stremba vit eftir at hvessa okkum vitið, og vit fylgja støðugt við menningini. Vit hava s
Í samband við ymiskt, sum seinastu tíðina er skriva um grøna orku og hitapumpur vilja vit koma við n
Eini hjún skiftu sær nevniliga oljufýrið út við einari hitapumpu fyri tveimum árum síðani, og tey
Fyrilestrar hjá Demich um jarðhita
Demich hevur tey seinastu árini lagt seg miðvíst eftir at veita orkuskipanir ið hava náttúruna sum høvuðs keldu.
Vit hava veitt bæði stórar og smáar hitapumpuskipanir - t.d. tað fyrstu sjógvhitapumpuskipanina í Føroyum, sett upp á Skála -og eisini tí stórstu, sett upp á Boðanesheiminum í Havn.


text:
Bókin er ætlað undirvísing í samfelagsfrøði í 8. flokki.
Bókin er býtt upp í 5 partar. Bókin fevnir um hesi evni:
- Brúkarasamfelagið
- Rúsdrekka, rúsevni og tubbakk
- Lógarbrot og revsing
- Arbeiði og útbúgving
- Politiskar skipanir og val
Hvør partur inniheldur fjølbroytt tilfar, ið leggur upp til ymiskar arbeiðshættir. Hvør partur byrjar við eini keipumynd og einum inngangi, sum benda á, hvat parturin snýr seg um. Umframt frágreiðandi tekstin eru eisini ein rúgva av dømum, myndum, hagtølum, modellum og brotum av ymiskum tekstasløgum. Sostatt ber til hjá næmingunum at venja ymiskar samfelagsfrøðiligar førleikar.
Til allar partarnar eru arbeiðsuppgávur og ein samandráttur.
Umframt bókina er tilhoyrandi portalur: snar.fo/samfelagid